text:
mi deseo y empeño ta pa soluciona problematicanan mas tanto posibel pa crea e espacio pa e trankilidad y paz den comunidad
ORANJESTAD – Durante conferencia di prensa di Gobierno di Aruba dialuna mainta, Minister Endy Croes encarga cu Enseñansa y Deporte, a elabora riba e trabounan haci durante e prome dianan desde cu a asumi e responsabilidad di e carteranan menciona. Den cuadro di esaki Minsiter Croes a menciona varios reto cu tin den enseñansa cual ya a cuminsa atende cu nan door di scucha esnan concerni pa yega na un solucion.
“Como Minister di Gabinete Wever – Croes 2 mi lo percura pa scucha tur stakeholder, analisa e dolornan y saca e punto di prioridad den e field aki. Mi ta kere cu si tin e boluntad di tur partido y nos tur kier e mesun meta, nos lo por logra esaki pa e causa comun,’ Minister encarga cu enseñansa Endy Croes a inicia.
Resumen e prome 4 dianan di trabou:
Durante e prome dianan di trabou, Minister Croes a reuni cu diferente stakeholder entre otro sindicato Simar, Directie Onderwijs, Dienst Inspectie van het Onderwijs Aruba, Universidad di Aruba y Colegio EPI (reunionnan cu mas stakeholder lo continua). Durante e reunionnan, un cantidad di reto/ problemanan pa resolve a bin padilanti cu sigur lo haya oido den e maneho di Minister Croes. Algun di e retonan aki ta entre otro:
E dilemma di Zweminstructeur: Minister Croes a contact DRH caba y e siman aki lo haya e conseho final di DRH pa despues sinta bek cu e sindicatonan corespontiente y of representantenan pa haci proposicionnan pa trata di tur manera regla e proximo pago di otro luna y tur por keda contento y satisfecho.
E werksters di SKOA: Minister Croes a indica cu e siman aki lo reuni cu SKOA pa scucha nan banda y bin cu proposicion pa forma un comision y den 30 dia bin cu un solucion structural. A cuminsa haya e sentimento di e problematica aki y ta comprondiendo esaki. Minister Croes ta kere cu un comision di 5 persona representa door di SKOA, di ministerio (expertonan huridico/financiero), financien y experto externo, lo por yuda resolve e problematica aki. Lo pidi nan pa den 30 dia repasa e leynan, vonnis y Ministerraadbesluiten pa bin cu conclusion un conseho final pa asina na un manera elegante, yega na proposicionnan sostenibel y atende cu e poblema aki.
OAA, Openbaare Avondleergang Aruba: Pronto lo cuminsa cu un seccion tambe pa atende cu e problematica aki na unda tambe tin poco duda eyden. E minister ta indica cu ya ta wardando algun conseho pa asina pronto yama e grupo aki aden pa tuma algun decision corecto, structuralmente pa por resolve esaki tambe.
35 alumno di EPB: Un otro problematica cu recientemente a presenta ta cu tin 35 alumno cu no por a cuminsa scol na EPB te cu aworaki pa motibo cu no tin fondo disponibel pa maestronan por duna y habri extra klas y extra les. E titular encarga cu Enseñasa a indica cu ya caba a pidi begrotingscoordinator pa sondea den e propio presupuesto cu a e minister saliente a laga atras. A scucha cu e posibilidadnan tey y cu probablemente e siman aki lo anuncia y yega na acuerdo cu e stichting pa pone e fondonan aki disponibel, habri e klasnan pa muchanan bay scol (e ley ta riba mesa y mster percura pa e recursonan).
Samenwerkingsprotocol: Minister Croes a duna di conoce cu a caba di encontra otro problema cual ta esun cu hospital a kirba nan ‘samenwerkingsprotocol’ cu EPI. Mesora e minister a busca informacion pa e ta na haltura di e problematica y a papia cu Minister di Salubridad, Dangui Oduber pa pronto sinta y busca un solucion lihe pa esaki tambe.
Parti di infrastructura di scolnan: Esaki tambe ta keda un reto pa locual ta fondonan pa mantencion di edificionan. Tin listanan di prioridad di diferente scol y cual lo tin atencion pa asina cu cuminsa cu e trayecto pa presupuesto 2022. E ora ey lo percura pa hinca ideanan y fondonan necesario.
“Obhetivo y vision di Gabinete Wever – Croes 2 ta pa soluciona problema. Kisas no ta tur por soluciona mes rapido, pero sigur mi deseo y empeño ta pa soluciona mas tanto posibel y di a manera ey ta crea e espacio pa e trankilidad y paz cu ta buscando pa por Goberna miho pa henter comunidad.


c: text/html

text:
plan di aktividat (sustantivo)
-
buki di oro
-
standarisá
-
tipo di palabra: sustantivo
-
kontabel
-
mirá: 362 bia
- deskripshon: un dokumento den kua ta tene kuenta ku e siguiente preguntanan: ken ta e kliente? kiko mester hasi p'e? unda mester hasié? ki ora tin ku hasié? dikon mester yuda tal hende? kon mester hasi e trabou di kuido p'e?
- plan di trabou, plan di kuido
- hulandes: activiteitenplan
- E palabra aki ta parti di e siguiente glosarionan:
Glosario di Palabra di e Trayekto Asistente di Kuido Nivel 1
Glosbe
-
Glosbe ta un dikshonario internashonal, klek riba e siguiente konekshon:
plan di aktividat
Dutch Caribbean Platform (DCDP)
-
Pa mira e palabra aki usá den konteksto den e biblioteka digital (por ehèmpel den buki i artíkulo), klek riba e siguiente konekshon:
plan di aktividat
anterior i siguiente

robotstxt: allowed

filter: keep


text:
Oranjestad, 17 di Januari 2022
Entrante diamars 18 di januari 2022 e maneho di test na entrada pa Aruba ta wordo adapta. Pasaheronan biahando pa Aruba awor ta haya dos opcion ora di test prome cu subi avion:
Un PCR test cu validez segun e nivel di risico di e pais.
Of haci un Antigen test (di un laboratorio) dentro di un dia prome cu biaha.
Mester upload e resultadonan di e test den e online ED card system. Introduciendo e opcion aki lo facilita e proceso pa un turista completa su test y ademas hasi posibel tambe pa mas turista logra hasi e test prome cu subi avion pa bin Aruba. Pues treciendo e adaptacion aki ta contribui na nos Turismo, sin cu ta crea riesgonan adicional.
E regla cu bishitantenan di paisnan di riesgo halto of riesgo hopi halto, no por test na entrada, ta keda na vigor pa loke ta validez di un PCR test. Pa residentenan local bolbiendo for di Merca, semper tin e opcion di test (PCR) na momento di drenta Aruba y awor cu e opcion pa haci un Antigen test na Merca dentro di un dia di e biahe, tambe valido pa residentenan local.


text:
KRALENDIJK – E ròl di Boneiru i e deseonan ku tin komo destinashon krusero ta bini dilanti e siman aki durante un konferensia na Miami. Pa esaki un delegashon di Boneiru ku ta konsistí di diputado di desaroyo ekonómiko Hennyson Thielman, kapitan di haf Gunther Flanegin i TourismCorporation Bonaire (TCB) a biaha pa Miami, Florida.
Durante e kumbre “Return to Sail” di e organisashon Florida-CaribbeanCruiseAssociation (FCCA)diferente kompanianan krusero i destinashon den e sektor krusero ta bini huntu. Nan ta papia tokante desaroyo di e industria i reanudashon di biahenan krusero.
Boneiru ta partisipá na e konferensia akí ku e intenshon pa komuniká e vishon ku nos isla tin pa futuro bishita di barkunan krusero. Awor ku nos ta para na un punto pa kuminsá di nobo, ta un bon oportunidat pa introdusí kambionan. E posibilidatnan ta amplio pa por restrukturá i implementá un maneho mihó balansá. Ku e plan di rekuperashon di turismo, Entidat Públiko Boneiru ya kaba a komuniká e desishon pa aseptá no mas ku un barku krusero pa dia na nos isla i enfoká riba turismo di mas kalidat. Ku un límite di maksimal 1 barku pa dia, e meta ta pa redusí kongestion den sentro di siudat i brinda espasio pa nos atraé turista ku un budget mas grandi ku ta gasta mas na nos isla.
Un otro kambio ku e delegashon kièr kòmbersá di dje ta subida di impuesto di bishitante, ku lo konta tambe pa turistanan krusero yegando Boneiru (remplasando e asina yamá “headtax”). E subida den e impuesto aki lo sòru pa mas sèn den kaha di gobièrnu pa por invertí bèk den fasilidat i infrastruktura pa komunidat i e sektor di turismo.
E delegashon di Boneiru ta bai kòmbersá tokante rekisitonan ku nos komo isla lo rekerí den e añanan benidero di e barku kruseronan. Konsiderando e direkshon ku nos a tuma pa ta un isla “BlueDestination” i e maneho di nos plan di rekuperashon di turismo, lo bai rekerí barkunan pa kumpli ku eksigensianan sostenibel ku ta kuadra den e vishon pa kuida nos medio ambiente.
Un otro tema interesante ta e posibilidat pa liñanan di barku krusero invertí den atrakshon i naturalesa na nos isla. Fasilidatnan ku keda kreá òf mehorá ku e invershonnan akí no ta solamente pa turista pero tambe pa nos hendenan lokal disfrutá di dje. Esaki ta un strategia pa nos kapitalisá i saka mas benefisio for di e barkunan krusero. “E industria krusero ta generá divisa, hopi hende ta dependiente di e industria i e sektor aki ta krea alrededor di 200 kupo di trabou direkto i 600 indirekto. Na mes momentu nos ta kere ku e mester ta mas riba mesun liña ku nos metanan pa ku medio ambiente, mas mihó organisá, mester tin mihó “crowdmanagement” i mihó utilisashon di e merkado pa krusero (“cruisemarket”). Ku koperashon di TCB nos kièr kordiná e aspektonan aki i hasi algu diferente”, segun Hennyson Thielman, diputado di desaroyo ekonómiko.
E biahe pa topa ku e diferente kompanianan di krusero ta parti di e preparashon pa por risibí barku krusero bèk na nos isla posiblemente den luna di sèptèmber. Lo komuniká klaramente ku e fecha aki ta tentativo i ta dependé di desishonnan den kuadro di maneho di Covid, entre otro kondishonnan pa loke ta trata tèstmentu


text:
Mision y Vision di SVb
Banco di Seguro Social (SVb) ta desplega un tarea importante den e sistema di seguridad social na Aruba. Den e cuadro aki SVb ta ehecuta 5 ley di seguronan social. Tur luna SVb ta percura pa un gran parti di nos comunidad ricibi un entrada mediante pago di dianan di AO, pensioen di biehes y pensioen di viudo y huerfano.
Desde prome di januari 1986, SVb ta brinda seguridad pa Aruba su comunidad.
Mision
Banco di Seguro Social Aruba ta ehecuta ley y areglonan vigente den cuadro di seguridad social y ta percura pa cobertura di tur cuidadano di Aruba.
Vision
Nos ta percura pa seguridad financiero na tempo y corecto, y ta brinda servicio eficiente y cu empatia na nos clientenan.
Tareanan di SVb
SVb ta encarga cu ehecucion di 5 ley di seguro social, tanto na beneficio di trahado y di pueblo en general. E leynan ta:
- Ley di Seguro di Malesa
- Ley di Seguro di Accidente
- Ley di Seguro di Pensioen di biehes
- Ley di Seguro di Pensioen di Viudo y Huerfano
- Ley di Cesantia
Lesa mas di nos leynan:
https://www.svbaruba.org/organisacion/leynan/


text:
Diahuebs ultimo Minister Endy Croes a bishita Sint Michaël School en conexion cu e scol su 65 aniversario. Presente na e encuentro social special aki tabata Parlamentario Alvin Molina, Staf Funcionario di SKOA, sr. Eduard Pieters, Inspectora di Enseñansa, sra. Marcia Paskel, Pastor Javier, ex cabesantenan di Sint Michaël School y demas invitadonan special.
Durante e ceremonia di celebracion Minister Endy Croes a hiba palabra na unda a gradici e maestronan pa e bunita trabou cu nan ta eherce di brinda enseñansa na nos muchanan. Un bon educacion ta e motor pa e futuro di nos pais. E mandatario a expresa palabranan di gratitud na tur e docentenan pa nan pasenshi, pasion y amor. Minister Endy Croes a expresa cu na unda e papia cu un docente den e poco tempo cu e ta ocupa e posicion di Minister di Enseñansa, e docentenan tin un pasion cu nan a scoge pa e funcion y e rason ta paso nan tin un amor pa traha pa e muchanan. Hopi biaha bo ta scucha cu ta di nan propio saco nan ta inverti den nan klas, pa tene e alumnonan contento brindandonan e oportunidad pa enseñansa. Palabra di gratitud den nomber di Gobierno di Aruba, no solamente di su persona pero sigur den nomber di Minister President Evelyn Wever – Croes, e mandatrio a expresa su felicitacion na e docentenan di antes cu a traha y aporta na e scol cu awe tin e derecho di existencia y pa hopi aña mas. Como tambe palabranan di pabien na cabesante di scol, sra. Valery Janga, alumnonan, maestronan. Despues di discurso di Minister Endy Croes e celebracion a continua unda cada klas a duna un bunita presentacion cu e alumnonan a prepara cu hopi amor y entusiasmo pa e invitadonan.
Concluyendo Minister Endy Croes ta gradici pa e invitacion y caluroso recepcion. Alabes ta felicita e scol cu e 65 aña di existencia muy special ta felicita e alumnonan cu nan excelente presentacion. Masha pabien. Enseñansa ta e yabi pa futuro!


text:
Regulacion riba nos beachnan ta di suma importancia pa nos mantene Producto Aruba di un nivel halto.
No ta un secreto cu ultimo tempo nos beachnan specialmente den e area di Palm Beach a bira demasiado congestiona y cu e cantidad grandi di bishitantenan di e barconan crucero e la bira un situacion cu tabata urgi atencion. No tabatin un plan integral y tabata tin hopi negoshinan cu tabata opera pa hopi aƱa sin permiso. Tur esaki a conduci cu mester a tuma tempo necesario y legalmente laga e cana e proceso pa despues informa esnan involucra cu tin un cambio na caminda pa regula e area di nos beachnan.
Pa varios aƱa caba a conduci varios encuentro pa informa y a publica cu e cambio ta bin unda cu por bisa di a sinti un sosten di gran mayoria. Un aspecto positivo sigur awor ta e mehoracion di siguridad riba nos beachnan unda cuerpo policial lo tin hopi mas bista, control y lo sanciona si mester haci esaki. Preservacion di un di nos atraccion turistico principal ta keda e punto mas importante pa mantene nos pilar economico. Cu implementacion di e maneho di Beach Policy, lo percura pa no solamente nos bishitantenan disfruta di un miho forma di nos beachnan pero e lo percura pa reservanan tambe pa nos propio futuro generacionnan.
Fase di implementacion ta cuminsa. Entrante 1 di April 2016, tur cu ta interesa pa haci uzo di un espacio riba nos beachnan cu e proposito di negoshi por haci nan peticion oficial na DIP (Departamento di Infrastructura y Planificacion). Permiso pa un espacio riba beach entre ex-Bushiri Hotel te cu Fishermanshut conforme e liƱa di maneho nobo di e āRichtlijn Ruimtelijke Inrichting Strandenā, āStrandenbeleidā, miho conoci como Beach Policy, mester haci peticion na oficina di DIP durante luna di April 2016. Ta urgi pa tuma bon nota di esaki. Por haci e peticion pa uzo di espacio riba beach na balie di DIP durante dianan di oficina, entre 7:45-11:45 di mainta y 1:15-3:45 di atardi. Ora di haci e peticion ta rekeri di e peticionario pa e entrega:
-comprobante di inscripcion na Camara di Comercio,
-comprobante di persoonsnummer di Servicio di Impuesto,
-copia di identificacion valido,
-un situatietekening di kadaster
-31 florin.
Durante luna di mei 2016 lo evalua tur peticion pa por contesta tur peticionario. Evaluacion di e peticionnan haci lo sosode den luz di e āStrandenbeleidā manera aproba, di palabracionnan haci cu esnan envolvi cu e āStrandenbeleidā y informacion duna den pasado. Den e evaluacion di peticionnan pa uzo di tereno āDirectie Scheepvaartā, āStrandpolitieā, āMaritiem Politieā y āDienst Openbare Werkenā (DOW) lo wordo consulta. E peticionnan cu por wordo honra lo keda formalisa cu un permiso pa un espacio destina riba beach y cu un validez di 6 luna. Meta ta pa por otorga permisonan pa uzo di espacio riba beach entrante 1 di juli 2016. Conforme palabracionnan haci, peticion di esnan cu tabata haci uzo di espacio riba beach na 2009 lo wordo tuma den consideracion prome. Peticionarionan cu a ubica nan mes riba beach despues di e control di 2009 sin tin precario y otro permisonan necesario lo no por wordo concedi un permiso pa uzo di beach si no tin mas espacio conforme e liƱa di maneho. Na november di 2016 mester haci peticion pa renobacion.
Na januari 2017 permisonan di usuarionan cu a cumpli cabalmente cu condicionnan stipula den e permiso y cu tabatin un comportacion manera cu autoridad y cu den e Beach Policy ta stipula pa mantencion di orden publico y siguridad riba awa lo por wordo otorga pa henter aƱa.


text:
WILLEMSTAD — Vòlibòl a kontinuá ayera tardi den sala Errol Rooi na SDK despues di e break di karnaval ku poko partido hopi interesante.
Den Klase A Maskulino, Xaverianen a lucha fuerte pa gana e hóben nan di Watakeli Nagico ku skore di 2-1(25-21,17-25 i 16-140).
Green Tigers tambe ta tin mester di 3 set pa gana Titus ku skore di 21-25,26-24 i 15-9.
Den kategoria Femenino klase A, Xaverianen ta gana Titus 2-1 25-20,21-25 I 16-15 I Watakeli Nagico ta sali viktorioso riba Hurricane 25-16,25-14.
E úniko wega den klase superior ajera a bai entre Green Jewels – Hurricane . E wega a sali 3-2 na fabor di Hurricane 15-25,25-22,10-25,26-24 i 15-12.
Awe djaluna e moveshon nan den Vòli ta sigui ku tres wega. 19.45 Den klase A Maskulino Xaverianen lo Sali kontra di Titus i na mes momento Shuatanari lo midi forsa ku Hurricane den klase Femenino A.
Pa 21.00 lo tin e promé wega di e seri mihó di tres entre Green Jewels i Hurricane pa determina e puesto #4 pa e wega nan di semi final den klase femenino Superior.


text:
Awe merdia fiscal a duna ordo na KIA pa laga e pareha sospecha di ta meti den labamento di placa, bek den libertad. Tabata dia 30 di maart ultimo cu Afpakteam a tene un huiszoeking na cas di e taxista Yuraney Toppenberg na Palma Real na Palm Beach. Ta acusa Toppenberg y Jimenez di tin di haber cu sospecho di labamento di placa.
E acusadonan ta e conocido Yuraney Toppenberg y su pareha Radamel Roy Jimenez procedente di Colombia bou di e apodo “El Gato”. Den e proceso a coy dos auto den beslag, un Mercedes Benz y e Taxi di Yuraney. Tambe a bay na e garashi na Mahuma y a tuma un boto den beslag. E boto yama Sin Limite. Husticia a bisa cu separa di auto y boto, cu nan a haya un suma basta grandi di placa efectivo na e cas, holoshinan caro y cantidad di joyas. Tur ta y a keda den beslag pendiente e investigacion andando.
Toppenberg y su pareha ta bou vergrootglas di husticia for di basta tempo caba. A yega di detene nan na aeropuerto cu un suma considerabel di dollarnan Mericano. E tempo ey a laga nan bay despues. Probablemente e forma di biba, sin tin un trabou cu por brinda e luhonan aki den bida, lo tin wowo di husticia skerpi riba e pareha aki, cu den pasado a yega di haya nan mes envolvi caba den asunto di droga y/of labamento di placa.


text:
REINO UNI/HULANDA — Den wikènt tras di lomba Churandy Martina a partisipá ku éksito den e Great City Games Manchester 2015. Akinan e atleta yu di Kòrsou a partisipá den e evento di 150 meter i a logra un triunfo ku un tempu di 15.21 sekònde. Churandy a kuminsá e kareda na ultimo puesto pero a logra bin bek den e ultimo parti di e kareda pa bai ku e viktoria. Den e evento aki Churandy a kore kontra Danny Talbot di Reino Uni ku a finalisá na di dos lugá ku un tempu di 15.30 sekònde. Tambe James Ellington di Reino Uni ku a finalisá na di tres lugá ku un tempu di 15.37 sekònde. Di Merka tabata Curtis Mitchell ku no a logra finalisá a kareda.
Den otro evento di atletismo na Hulanda, tabata Hensley Paulina ku tambe a logra un triunfo den e kareda di Ter Specke Bokaal na Lisse. Hensley tambe a partisipá den e evento di 150 meter i a finalisá na promé puesto ku un tempu di 15.64 sekònde.
Kareda di Churandy Martina na Great City Games 2015


text:
Di via ta trata mester ta akumulá pa bin na Soria di Sùit
Un bishitante nan kier bishitá e Repúblika di Soria òf Soria di Sùit manera un e trata sufisiente pa optené un visa di turistaDi via ta trata mag di bai tin un bishitante a drenta den Soria di Sùit ku e intenshon di hasi turismo, a bishitá amigunan i konosínan òf asistí na konferensia, evento cultural, evento artístiko òf seremonia religion. Esaki via no tin mag di bai tin un bishitante na buska servisio di Soria di Sùit. E tin ningun visa di entrada, ku ta válido na tres luna di e fecha di su expedition. Sinembargo, e titular di pasport di algun nashonnan por haya un visa di rende den e tera. Pa apliká pa Soria di Sùit via ta trata, compra di or di crecemento nesesario pa bisa. Un biaha nan ta konsiente di tur e details di splicacion, bo por sigui biaha ku e siguiente kondukta: Optené e formulario di preokupashon di via di e Delegashon di Soria di Sùit den bo tera di kas òf bo por deskargá e formularionan di preokupashon di via di internet. Release di details rekuerdo di e formularionan di preokupashon sosodé. No lubidá ta pone nan firma e formulario di preokupashon kumpliendo. Hasi un lista di certificacion di dokumento bo mester presentá, ademas di ku bo formulario di preokupashon. Proporshon di fotografia recent di koló pa e preokupashon ta bisa. Segers di e di fotografia partido òf mas bien di tur e splicacion required pa e via di fotografia. Den un kaso, di fotografia no mester ta mas di seis luna di edat Bo tin ku presentá dos copia di su pasaporte fotografia ademas di ku bo formulario di preokupashon ta bisa. Segers di su preokupashon ta yen di tur e aspekto, manera e solisitut inkompleto no ta acepta. Konsultá e gastunan wèl pa su preokupashon ta bisa Mantené e ta kla pa nan presentashon ademas di ku bo formulario di preokupashon ta bisa. Recuerda rica e manera di pago acepta na e preokupashon di visa pa e Delegashon di Soria di Sùit ta pertenesé na bo pais ta kapital. Manda bo formulario di formularionan di preokupashon di via di e Delegashon di Orea di sùit mas serka den bo, ademas di ku tur e documentation recuerdo.
Moveshon di Soria di Sùit via di turista ta posibel, den kasonan hegai, manera aksidente, problema di sobrebibí, abolishon di meta, etc Preokupashon di moveshon di e bisa mester ta realisa un lokal di e ofisina di inmigrashon di e Sùit di Soria, e menos, un dia pa dia di vensementu.
Orea di sùit exime na siudadanonan di vários tera i nan teritorio di e obtencion di un visa di turista pa bishitá e pais. E siudadanonan di nashonnan teritorio i por bishitá i keda para na Soria di Sùit pa un periodo di trinta di dia sin di visa. E siguiente ta e lista di via trahá di tera i nan teritorio di Soria di Sùit.


text:
ORANJESTAD (AAN): Lider di Partido MAS, Marisol Lopez-Tromp a reuni cu Eddy Werleman y Tisa Lasorte den nan funcion di Informador.
Despues di e reunion, Lopez-Tromp a duna su impresion riba con e reunion aki a bay. El a expresa cu esaki tabata un reunion confidencial y e invitacion ta trece pa dilanti cu nan tin e tarea pa bay sondea ki posibilidadnan tin pa un posibel formacion cu un base mas amplio. Y den e caso aki pa tene na cuenta cu tin un landspakket y puntonan hopi urgente cu lo tin cu bay wordo trata.
A base di esaki e conversacionnan a wordo hiba y e intension pa dialuna tabata un prome conversacion unda a haci preguntanan y a puntra pa cierto informacionnan.
Segun e lider di MAS, no tin ningun palabracion cu otro partidonan. MAS a keda contento cu e resultado di eleccion di 2 asiento y cu pronto ta bay tin un Parlamento cu ta bay forma e siman aki, a enfatisa.
Pa loke ta e reunion cu tabata tin cu Accion21, el a laga sa cu como partido el a duna oido na e invitacion di Miguel Mansur ya cu durante campaña no tabata tin chens pa papia ni pa conoce otro.
Tabata importante pa cada un expresa e opinion riba e resultado di eleccion, a señala.


text:
4 Sámuèl a anunsiá mensahe di Dios den henter Israel.Awor, e israelitanan a sali pa bai enfrentá e filisteonan den bataya. Nan a establesé nan kampamentu pegá ku Ebenézer, i e filisteonan a establesé nan kampamentu na Áfèk.2 Anto e filisteonan a para kla pa bringa kontra e israelitanan. Kos a bai malu pa e israelitanan, pasobra e filisteonan a derotá nan. E filisteonan a mata 4.000 hòmber di Israel den kampo di bataya.3 Ora e sòldánan di Israel a regresá nan kampamentu, e ansianonan di Israel a bisa: “Dikon Yehova a laga e filisteonan derotá nos awe?* Ban buska e arka di pakto di Yehova na Silo. Laga nos trese e arka akinan pa nos tin e i pa e libra nos for di man di nos enemigunan.”4 E ora ei, a manda algun hòmber Silo, i nan a bolbe ku e arka di pakto di Yehova, Dios di e ehérsitonan, kende ta sintá riba su trono, ariba* di e kerubinnan. Hòfni i Fínehas, e dos yu hòmbernan di Elí, a kompañá e arka di pakto di e Dios berdadero.5 Ora e arka di pakto di Yehova a yega kampamentu di e israelitanan, tur e israelitanan a kuminsá grita masha duru mes, te ku tera a sagudí.6 Ora e filisteonan a tende e gritamentu, nan a puntra: “Dikon tin asina tantu boroto den kampamentu di e hebreonan?” Anto nan a haña sa ku e israelitanan a trese Arka di Yehova den e kampamentu.7 E filisteonan a haña miedu. Nan a bisa: “Dios a yega nan kampamentu.” E filisteonan a sigui bisa: “Nunka algu asina no a yega di sosodé. Ai di nos!8 Ai di nos! Ken lo salba nos for di man di e Dios poderoso akí? Ta e Dios akí a kastigá e egipsionan ku tur sorto di kalamidat den desierto.*9 Filisteonan, tene kurashi, i bringa sin hala atras pa boso no bira katibu di e hebreonan manera nan tabata boso katibu. Bringa manera hòmber!”10 E ora ei, e filisteonan a ataká e israelitanan i derotá nan. Tur e israelitanan a hui bai nan tènt. Hopi hende a muri; 30.000 sòldá israelita na pia a muri.11 Ademas, e filisteonan a bai ku e arka di Dios. I Hòfni i Fínehas, e dos yu hòmbernan di Elí, a muri.12 Awor, un hòmber di e tribu di Bènyamin a hui for di e kampo di bataya, i el a kore yega Silo e mes dia ei. E pañanan na su kurpa tabata di sker, i tabatin tera riba su kabes.13 Ora e hòmber a yega Silo, Elí tabata sintá riba un banki, kantu di kaminda, sperando un ke otro notisia, pasobra e tabata masha preokupá pa e arka di e Dios berdadero. E hòmber a kore drenta stat, i el a konta loke a sosodé. Henter e stat a kuminsá lamentá.14 Ora Elí a tende tur e gritamentu, el a puntra: “Dikon tin asina tantu boroto?” E hòmber a bai purá serka Elí pa dun’é e notisia.15 (E tempu ei, Elí tabatin 98 aña di edat, i e no tabata por a mira mas. E tabata sinta wak stret su dilanti.)16 E hòmber a bis’é: “Mi a kaba di yega for di kampo di bataya; awe mi a logra hui for di e bataya.” Elí a puntr’é: “Kiko a pasa, mi yu?”17 E hòmber ku a bin trese e notisia a bisa: “E israelitanan a hui pa e filisteonan, pasobra nan a sufri un derota formal; hopi israelita a muri. Bo dos yu hòmbernan, Hòfni i Fínehas, tambe a muri. I e filisteonan a bai ku e arka di e Dios berdadero.”18 Ora e mensahero a konta loke a pasa ku e arka di e Dios berdadero, Elí a kai ku lomba for di su banki, banda di porta di e stat. El a kibra su garganta i fayesé, pasobra e tabata bieu i pisá. Elí a sirbi 40 aña largu komo hues na Israel.19 Awor, e esposa di Fínehas (Fínehas tabata yu hòmber di Elí.) tabata na estado, i e tabatin ku duna lus un ora pa otro. Ora el a tende ku nan a bai ku e arka di e Dios berdadero i ku su esposo i su suegro Elí a fayesé, el a kuminsá trose di doló. Diripiente, el a haña doló di parto, i el a duna lus.20 Ora ku e hende muhénan ku tabata yud’é a ripará ku e tabata muriendo, nan a bis’é: “Keda trankil; bo a haña un yu hòmber.” Sinembargo, e no a respondé nan, ni e no a hasi kaso.21 Anto el a yama e yu Íkabòd,* bisando: “Nan a bai ku loke ta duna Israel gloria i hib’é den eksilio.” Ku e palabranan akí, e tabata referí na e echo ku nan a poderá di e arka di e Dios berdadero i na morto di su esposo i na morto di su suegro.22 El a bisa: “Nan a bai ku loke ta duna Israel gloria i hib’é den eksilio, pasobra nan a kohe e arka di e Dios berdadero.”
Nota na pia di página
^ Lit.: “Dikon Yehova a derotá nos awe dilanti di e filisteonan?”


text:
Kralendijk – Manera ya a bira un tradishon, Maduro & Curiel’s Bank (Bonaire) N.V. a entregá e prestigioso rekonosementu, premio Anual di Mérito (“MCB Annual Award”). Un premio ku ta rekonosé un organisashon ku a sobresalí i/òf a hasi un impakto positivo den nos komunidat durante e aña aki. Ku e premio anual nos ke iluminá kosnan positivo ku ta tuma lugá den nos komunidat, pa duna rekonosementu i stimulá gruponan ku ta duna un aporte importante. Naturalmente e eskoho nunka no ta fasil, sabiendo ku tin hopi organisashon ku ta sobresalí i ku ta hasi trabou nan sumamente balioso.
E aňa aki nos a skohe komo ganador di e “MCB Annual Award” e organisashon Mantelzorg Bonaire.
Mantelzorg Bonaire ta un organisashon ku ta enfoká riba e pèrsona ku ta kuida un ser kerí, boluntario i ku amor. Nan ta ofresé un “luisterende oor”, sostén i informashon unda por akudí pa èkstra kuido i training.
Tur aňa riba 10 di novèmber ta duna èkstra atenshon ku e dia di tur mantelzorgers. Riba e dia aki, ta buta mantelzorgers den lus positivo pa duna nan públikamente rekonosementu pa e trabou sumamente balioso i boluntario. Hopi biaha nos ta lubidá di puntra e mantelzorger konta kuné i kon e ta sinti, pesei Mantelzorg Bonaire tei pa ta esun ku ta yuda i sostené. E aña aki ta di 3 aña ku ta duna rekonosementu i e enfoke tabata riba e mantelzorger ku ta kuida un persona ku dementie of elzheimer. Tabatin un seshon di “ban kòmbersá” ku un tema di interés i tambe a skohe pa bai na e trabou di e mantelzorger i sorpresé ku un regalo.
Pa MCB, selebrando su di 60 aniversario den 2022, ta un honor pa entregá e prestigioso MCB Annual Award 2021 na Mantelzorg Bonaire.
Kralendijk – Manera ya a bira un tradishon, Maduro & Curiel’s Bank (Bonaire) N.V. a entregá e prestigioso rekonosementu, premio Anual di Mérito (“MCB Annual Award”). Un premio ku ta rekonosé un organisashon ku a sobresalí i/òf a hasi un impakto positivo den nos komunidat durante e aña aki. Ku e premio anual nos ke iluminá kosnan positivo ku ta tuma lugá den nos komunidat, pa duna rekonosementu i stimulá gruponan ku ta duna un aporte importante. Naturalmente e eskoho nunka no ta fasil, sabiendo ku tin hopi organisashon ku ta sobresalí i ku ta hasi trabou nan sumamente balioso.


text:
WILLEMSTAD – Un hòmber buská pa hustisia di Hulanda a keda detené. Ayera mainta trempan e Departamento Anti Krímen Organisá huntu ku tim di aresto a drenta den un bibienda den Kaya Bolivar pa asina por realisá detenshon di e hòmber.
Ta trata aki di un hòmber ku tin kuenta i rason di duna na hustisia di Hulanda. Mirando ku a risibí informashon unda e hòmber aki ta, a pidi outoridatnan di Kòrsou yudansa pa ehekutá e aresto. No ta conoci kico e delito di e persona ta. Awor mester bai atendé tur dokumento pa asina e hòmber por keda mandá pa Hulanda.NOTA: E texto ta scirbi den Papiamento fonetico di Corsou.


text:
Den Haag – Gezaghèber Rijna durante su bishita na Den Haag a papia ku sekretario di estado Raymond Knops (Asuntunan Interior i di Reino) tokante e desaroyonan aktual na Boneiru.
Un di e tópikonan ku a subi mesa ta e progreso di e Akuerdo Intergubernamental ( Bestuursakkoord). Gezaghèber Rijna i sekretario di estado Knops ta kompartí e preokupashon ku ainda no a kuminsá realisá hopi di e proyektonan. Nan tur dos ta di akuerdo ku realisashon di algun parti di e Akuerdo Intergubernamental ku a kai atras pa realisá, manera drecha kamindanan, mester keda ehekutá ku mas ánimo.
Durante su próksimo bishita di trabou na Boneiru kuminsamentu di yüli, sekretario di estado Raymond Knops lo papia ku Kolegio Ehekutivo kompleto tokante di esaki.


text: Recientemente promer cu Pasco e equipo di un trajectoria hopi exitoso esta SV Royal Power a celebra esaki den un forma diferente. Enbes di e acustumbrado Christmas Dinner e hungadornan y miembronan a escoge e aña aki pa un “Christmas Party” den combinacion cu Tsunami. Tambe a bin cu e idea pa invita tur hungador cu a melita desde 2003 den Royal Power. Na aña 2003 a cuminsa usa e nomber di Royal Power y tur hungador cu a jega di bisti e uniform di Royal Power den un of otro torneo of campeonato a wordo invita. A traha den Trappers Club un skina cu tur e trofeonan di campeon of sub campeon di Royal Power desde 2003 pa 2016. Den fast pitch 12 titulo di campeon y 1 sub campeon, den Champ of the Champs 8 titulo di campeon y 2 sub campeon, den 14 aña participando den Copa Noord a hunga den 12 final cu 8 titulo di campeon y 4 sub campeon y a agrega 10 trofeo di 10 weganan di Challenge cu Royal Power a gana pa un total di 45 trofeo masha bunita cu a dorna e skina unda tur miembronan por a saca un potret pa un compania proficional como recuerdo cual nan a ricibi alinstante. Tambe a cologa tur uniformanan di Royal Power den Trappers cual a duna un toke masha special. A invita tur sponsorsnan cu semper a coopera cu Royal Power y Champ of the Champs manera entreotro Romar Trading y Heineken, Banco di Caribe, Ruiz Contractor, Coby Krosendijk pa otorganan un reconosemento chiquito como muestra di aprecio. Alvaro Barrios a ricibi un premio como e hungador di mas edad activo ainda den Copa Noord, Edward “Gordo” Cannister a bay cu e premio di hungador mas diciplina di aña 2016 kende no a falta un training y semper tabata na ora tanto pa training y pa wega mientras cu Jomark Flanegin a conquista e premio di MVP di Royal Power pa cu 2016. Presidente Endy Croes a hiba un speech gradiciendo tur hende primordialmente tur e esposa y acompañantenan di tur hungador pa nan pasenshi cu nos atletanan. Royal Power a titula Campeon di Champ of the Champs y Campeon di campeonato official di fast pitch di ASB y Sub Campeon di Copa Noord den 2016 cual ta accentua atrobe riba un aña super exitoso. Tsunami a comberti Trappers y rond 160 persona cu tabata na e fiesta den un lokura completo tokando 3 set fabuloso serando cu un set di carnaval cual a pone “Royal Power gone wild” cu un tremendo premium open bar. Pabien Royal Power cu boso logronan y boso bunita fiesta y danki na tur cu a coopera den 2016. Un prospero y exitoso aña 2017 na un y tur.


text:
Aña pasa dos studiante a aserká mi pa yuda nan ku idioma Hulandes pa skol. Na promé instante nan a puntra kuantu mi ta kobra i naturalmente mi no por a kobra nan mi tarifa di consultant. Na su lugá mi a pidi un studiante pa eiskrim i pa mi konsenshi mi a pidi e otro fruta. Ku smak mi a hinka basta ora den korekshon di nan Hulandes. Paso mi no ta lubidá kon hende a yuda mi den pasado ku mi Hulandes di “intensive care”.
E siguiente dia, mayornan gradesido di esun studiante a trese eiskrim pa mi na kas. Mi a haña asina great ku nan a hasi esfuerso. E otro studiante a yama mi danki i a primintí mi ku pronto e ta bai trese fruta. I asina e studiantenan a keda aserká mi vários biaha pa ayudo. Pero e fruta si no a yega nunka. Tur siman mi ta kumpra fruta pa kas, pero tòch e promesa di fruta a keda molostiá mi. Paso e idea di kumpra fruta tabata tin mas bien di aber ku e gesto.
Ora e studiante a aserká mi un biaha mas, mi a tòch bis’e ku e situashon tabata molostiá mi. Un promesa di fruta kèns diripiente a para bira un problema gigante. El a splika mi ku e kier a kumpra un regalo mas karu pa mi na Bed Bath and Bodyworks, pero e no tabata tin sufisiente sèn. Pa e motibu aki el keda posponé e promesa di fruta. Mi a splik’e tokante e esensia di un gesto. E gesto no mester ta grandi ni karu, paso importante ta keda e echo ku e persona a tuma e molèster.
Hopi biaha nos ta lubidá e importansia di promesa. Kuantu biaha mayornan no ta lubidá promesa ku nan ta hasi nan yu ? Si bo rapòrt sali bon, mi ta duna bo tòrnu ku bolbe….i tòch kada bes nan ta lubidá. E lotgiter ku ta primintí bo di pasa mèrdia, pero ta keda sin bini i ta gewon sera su telefòn. Matrimonio ku ta kaba den divorsio, pa promesanan ku no a keda kumpli. Parehanan ta primintí fieldat pa semper, pero no por resistí e tentashon den bida. Tiki biaha nos ta para ketu i kuestioná si e promesa ta realístiko. Paso ta masha dushi i fásil pa djis hasi un promesa i duna e otro speransa.
Asina mi a tende tantísimo promesa di polítikonan pa hopi aña. Durante kada periodo di kampaña polítiko nos ta bolbe haña speransa, paso awor realmente ta bini kambio. Mi a lesa diferente programa di gobernashon fantástiko. Plannan di Gobièrnu impreshonante. Pero tiki di nan a ser kumpli. Netamente esaki ta kibra e pueblo su konfiansa i ta hasi e pueblo síniko.
Paso realidat ta otro for di loke nos tin gana di kere. Ekonomia di Kòrsou lo no krese den un frega di wowo. Meskos ku kuponan di trabou. Anto lamentablemente e ònderstant tambe lo keda riba un nivel inaseptabel. Paso lástimamente no ta eksistí héroenan ku por usa nan stòki mágiko pa drecha Kòrsou.
Pa nos ban bèk riba e tópiko di promesa: no tin nada malu ku e idea di promesa, paso e por duna hende speransa ku fortalesa. Pa nos polítikonan tambe ta konta, ku e promesa no mester ta grandi ni impreshonante. Paso nos por kana yega ku pasonan chikí, pero konkreto. Importante ta ku nan ta realístiko, pa por krea konfiansa ku nos por otro. Paso bida ta basta simpel.
Pa loke ta trata ami mes, mi no ke niun regalo karu di Bath and Body Works. Ku djis dos apel ku un bakoba bo ta krea konfiansa i lo mi ta dispuesto pa move shelu i tera pa bo.


text:
Bo tin algun pregunta? Klek riba e siguiente link.Tuma kontakto >
Publiká riba 1 March 2018
Willemstad – “Sera konosí ku Ministerio di Finansa”, ta un produkshon di Ministerio di Finansa ku e meta pa presentá komunidat kua ta tur e instanshanan ku ta forma Ministerio di Finansa i asina komprondé e ministerio mihó. Den e produkshon aki tur hefe i direktor di sektor di departamentunan i direktor di servisio i kompania privá di gobièrnu ku ta forma Ministerio di Finansa, ta presentá responsabilidat i tarea di nan respektivo instansha. Tambe nan ta kompartí kiko ta nan kompromiso ku e instansha i pais i kiko ta dos di nan reto, den konteksto di logro, pa 2018.
E produkshon lo pasa na e plantanan di televishon riba siguiente dianan:
Resientemente Minister di Finansa sr. Kenneth Gijsbertha a organisá un enkuentro ku e grupo aki ku e meta pa nan kompartí ku otro kiko ta loke nan ke logra den 2018 i kiko ta kontratempu ku nan tin pa atendé. Na e okashon aki tambe nan a haña chèns di mira e produkshon “sera konosí ku Ministerio di Finansa” ku práktikamente nan tur a partisipá den dje.
Ta promé biaha ku un Minister di Finansa a trese tur hefe i direktor di instanshanan ku ta forma Ministerio di Finansa den un enkuentro. Durante di e enkuentro e hefenan i direktornan a aploudí e inisiativa pa motibu nan a bin den kontakto ku otro i nan a mira kaminda nan por duna otro asistensha pa solushoná kontratempu i den otro kaso koperá ku otro pa fortifiká funshonamentu di Ministerio di Finansa. Tantu Minister komo e representantenan di e instanshanan ku ta forma Ministerio di Finansa ta di akuerdo ku mester tin e tipo di enkuentro aki ku regularidat.
E siguiente paso pa sera komunidat konosí ku Ministerio di Finansa lo tuma lugá riba retnan soshal. Kuminsando djabièrnè 2 di mart lo kuminsá pone riba retnan sosial e vershon individual di kada hefe i direktor di e respektivo instanshanan ku ta forma Ministerio di Finansa kaminda nan ta papia di responsabilidat i tarea di nan respektivo instansha, kiko ta nan kompromiso ku e instansha i pais i kiko ta dos di nan reto, den konteksto di logro, pa 2018. Por mira e vershonnan individual riba website di gobièrnu, página di facebook, di Minister di Finansa Kenneth Gijsbertha, website I página di facebook di e respektivo instanshanan ku ta forma Ministerio di Finansa.
Informashon pa kompañá potrèt di grupo:
d.r.p.d. sr. Gino Campbell di Curaçao Gaming Control Board (GCB), sr. Joseph Solingen di BAB, sra. Lisa Rodriguez di Asuntunan Fiskal, sra. Evelyn Kruithof-Bor di Algemeen Pensioenfonds van Curaçao (APC), sra. Jamila Isenia di Inspectie der Belasting, sra. Jaqueline Drenthe di Landsloterij, sr. Paul Soethoudt di Ministerio di Finansa, sra. Lysette Melfor di Ministerio di Finansa, Minister Kenneth Gijsbertha, sra. Leila Matroos-Lasten CBCS, sra. Solange Lopez di FIU (antes MOT), sr. Alfonso Trona di Landsontvanger Curaçao (ontvanger), sra. Soraya Pols-Strick di Douane Curaçao (Douana), sr. Donald de Palm di Stichting Bureau Toezicht en Normering Overheidsentiteiten (SBTNO), sr. Javier Samson di Fundashon Wega di Number Kòrsou(FWNK), sr. Dylan Calister di OBNA i sr. Geomaly Martes di Stichting Overheidsaccountantsbureau (SOAB).
D.r.p.d. Kolaboradonan di gabinete di minister sra. Vanessa Gijsbertha, sra. Tatjana Brazil, sra. Shaerelin Valks, sr. Theo Caris i sra. Liza-Minelly Crichlow-Henriquez.


text:
Ex-presidente Luiz In√°cio Lula da Silva por gana e prome buelta di eleccion presidencial di Brasil na 2018, apesar di su situacion hudicial, pa e caso di Petrobras, asina encuesta cu a ser publica diadomingo a informa.
Lula (2003-2010) lo bira e candidato mas vota, cu ¬†un 30% di e electorado aproximadamente (contra 25-26% na december). E cantidad ta dobel den comparacion cu cantidad cu Marina Silva, ex – ministro de su gobierno por haya, cu a mantene su mes na un 15%, y Jair Bolsonaro, un “outsider‚ÄĚ cu tin entre 14 y 15% di voto (desde 8 y 9% anteriormente). Bolsonaro por keda na un ¬†lugar privilegia manera¬† di dos posicion, si un di e scenarionan cu a ser analisa den e estudio haci pa e organisacion Datafolha, por bira realidad.
Silva ta e unico politico cu por vence Lula den di dos buelta: 41 contra 38%, un diferencia cu Datafolha ta considera como un ‚Äúempate tecnico‚ÄĚ. Den tur encuesta Lula Da Silva por gana cu basta punto mas den comparacion cu¬† demas candidatonan.
‚ÄúLula ta den liderazgo, apesar di e problema cu e tin tocante e caso Lava Jato‚ÄĚ, encuesta a bisa.
E ex-lider sindical y fundador di partido di  trahador tin cinco proceso di investigacion pa corupcion, trafico di influencia y obstruccion di husticia riba su lomba. Si algun di nan haya condena, y despues logra ratifica e decision den  instancia superiori, anto e lo no por lansa su mes como un candidato pa proceso electoral.
Figura nobo
E escenario politico di Brasil a drenta den turbulencia desde a√Īa cu a pasa, ora cu Dilma Rousseff (2011-2016), sucesor di Lula, a ser destitui pa adultera cuentanan publico.
E mala fama a habri porta pa otro figura manera e candidato radical Bolsonaro, cu ta defende e ultimo dictadura (1964-1985),  Joao Doria, actual alcalde di ciudad di Sao Paulo y otro persona cu no tin apego na ningun partido pero cu tin prestigio social, manera e hues Sergio Moro.
Datafolha a midi e candidatura hipotetico di e magistrado di prome instancia, Sergio Moro cu ta conoci como un icono anti-corupcion, pa su participacion den e caso di Petrobras. Moro a nenga su boluntad di participa den politica, y el a splica cu e lo interoga Lula Da Silva na su husgado di Curitiba dia 10 di mei venidero. E encuentro aki a desperta hopi interes na Brasil.
Un posibel candidatura di Doria, por suma 9% di votonan.


text:
LAS VEGAS, NEVADA – Mayweather Promotions huntu ku Golden Boy Promotions a anunsiá e siguiente pelea di e bòksdó Floyd “Money” Mayweather den un komunikado.
Segun e komunikado, despues di siman nan di spekulashon, inkluyendo reakshon di fanátikonan riba e diferente plataformanan di media sosial, e aktual Kampion di WBC peso welter, Floyd “Money” Mayweather lo bringa kontra e aktual Kampion WBA peso welter, Marcos “El Chino” Maidana riba djasabra 3 di mei próksimo.
E pelea lo ta un pelea programa pa 12 asalto, kaminda tantu e faha di WBC peso welter di Mayweather komo esun di WBA peso welter di Maidana lo ta den wega.
Den 2013, Mayweather a gana di Robert Guerrero i Canelo Alvarez pa pone su rèkert na 45 gana for di kua 26 knockout i 0 pèrdí. Segun Mayweather, “e ultimo pelea di Maidana mesora a hala su atenshon. Maidana ta un boksdo hopi bon ku ta trese e peliger di knockout den ring.”
E Argentino, Maidana tin un rèkert di 35 gana for di kua 31 knockout i 3 pelea pèrdí. Den su ultimo pelea, Maidana a sorprendé Adrien Broner mandando e bòksdó aki suela na dos okashon i asina gana e pelea pa desishon unánime. Segun Maidana, “e ta hopi kontentu ku e oportunidat pa bringa kontra Floyd Mayweather paso esei ta dune e oportunidat di mustra mundu ku e ta e mihó peso welter den e divishon.”


text: Diadomingo madruga a drenta informe di cu un vehiculo a haci un movecion straño na e rotonde Mahuma y a bay para un poco mas pariba di e rotonde, mesora a dirigi un patruya na e sitio. Na yegada di e patruya a bin constata cu e chauffeur di e Mitsubishi Atrage V2949 coriendo cu velocidad halto bayendo pariba yegando e rotonde Mahuma a dal na e acera banda pazuid di e caminda djey subi e acera pariba di e rotonde doblando e arm di e auto te cu no por core mas. Polis no a encontra cu e chauffeur na e sitio.


text:
Dia di Labor
Na tur mi lektornan bon siman, i mi ta spera ku Dia di Labor a laga kada un di bosnan ku insiprashon alegría i komprenshon profundo kiko e palabra ‘dignidat’ den trabou ta nifiká.
Awe mi ta para ketu na Dia di Labor, na nos trahadónan hòmber i muhénan fuerte den komunidat. For di esun ku ta bai traha na bachi i dashi te na esun ku ta bisti üniform of ta bai traha sin uniform i tambe esnan ku ta traha den nos aparato públiko.
Nos leinan laboral ku ta entre otro ‘Arbeidsbesluit’ i ‘Veiligheidbesluit’ 1, 2 i 3, aparte di ta bieu, ta inkompleto. Kòrsou ta miembro di e organisashon di laboral internashonal “International Labour Organization (ILO)”, un organisashon ku ta spesialisá riba tur área laboral. Nan ta duna rekomendashon riba tereno di derechinan di trahadó, oportunidat di trabou pa tur hende, i protekshon sosial pa tur trahadó. Ku otro palabra, nan ta mantené i elevá e standard laboral internashonal. ILO ta duna rekomendashon riba e área aki i tur Pais miembro ta vota pa duna nan aprobashon. Di tur pais ILO ta invitá 2 miembro di gobièrnu, 1 representante di trahadórnan i 1 representante di dunadó di trabou pa asina tin un balansa entre tur e partidonan en kestion.
Tur pais ku ta miembro di ILO, ta implementá e stipulashonnan nobo den nan leinan nashonal pa asina e trahadó por ehersé su trabou den un ambiente sano, ku tur e instrumentonan nesesario i ku dignidat. Ora ku un trahadó tin tur loke ku e mester i tur e protekshon ku ILO ta stipulá ta na lugá, nos lo mira ku produkshon lo subi, absentísmo lo baha miéntras ku strès di tur trahadó ta baha. Semper nos mandatarionan a bai e kongreso anual di ILO na Genève, i einan ILO ta trese plannan i rekomendashonnan dilanti pa tur pais. Tur hende ta tende tur kos, tur hende ta vota pero despues nada no ta pasa. Nos trahadónan ta keda den e mesun situashon di strès i sufriment
Tin hopi trahadó ku ta sufri boka ketu pasó nan ta pasa den intimidashon na trabou i ainda den e tempu aki, tin hopi hende muhé ku ta sèksualmente intimidá i si no duna oido na loke ta pidi di nan, nan ta wòrdu persigí i menasá. Nos trahadónan meresé mas respèt, i hustisia pasó nan ta forma parti di e aparato produktivo di nos pais.
A yega e ora pa trese kambio den e situashon aki pa un i tur, i si nos ta forma parti di ILO i si nos ta bai Kongreso tur aña na luna di Yüni, mester kuminsá ku implementashon den nos leinan nashonal i mester revisá i adaptá nos leinan na bienestar di nos trahadónan. Un pais ku su trahadónan ta sufri difísilmente por yega na un ekonomia finansiero fruktífero.
Pues ya bo sa, laga nos uni huntu pa trese kambio pa nos trahadónan i laga nos tur sigi traha ku honestidat, integridat i hustisia.
Kòrda semper: ”Bo no ta biba pa traha, pero bo ta traha pa biba”.
Nunka nos no ta kaba di papia,otro siman mi tei atrobe ku temanan pa abo habri bo wowo i mi ta habri pa tur pregunta riba areanan di lei ku bo tin. Te otro siman ku Dios su poder!


text:
Den e nochi di deskanso, un mucha ta drumi
ta soña soño bunita di hubentut
yen di speransa di rikesa i salú
Den e nochi di tristesa un otro mucha ta pensando
Ta sintié será den trampa di skuridat
sin su preguntanan wordu kontestá dor di soledat
Den e nochi di flakesa un stoma ta gruña
e mucha ei na otro banda di nos mundu
No por drumi debi na hamber profundo
Den su anochi di desesperashon, no ta su stoma so:
e mucha ta hambrá tambe pa pas
pa inosensia, pa edukashon y pa amor den su kas
Den e nochi di speransa, mara nos mucha por tin fe;
ku no tin awe nochi so, i ku su preguntanan
tur lo wòrdu kontestá ora lus sali mañan
1994 Karen D. Russel de Corrales
http://www.kdrdecorrales.com/


text:
WILLEMSTAD — Djaweps 15 di òktober klup di atletismo Trupial – Auto City a biaha pa Puerto Rico ku un delegashon di 9 atleta di 6 pa 11 aña, 2 delegado i 4 mayor pa tuma parti na e di 32e Milla Internashonal de Cupey 2015 na Puerto Rico. E kompetensia aki ta organisá dor di klup di atletismo Cupey Track di Puerto Rico, kual klup ta e promé klup ku 24 aña pasa klup di atletismo Trupial a kuminsá tene interkambio deportivo ku’é na Puerto Rico i na Kòrsou. E idea aki krese ku aktuamentu tin 7 pa 8 pais den Caribe ku ta partisipá anulamentu na e kompetensia di Trupial – Auto City Classic/Refineria Isla Festival di Relevo na Kòrsou.
E kompetensia di Milla de Cupey lo tuma lugá djasabra 17 di òktober próksimo riba un pista di 4 ban na Cupey Halto. Nos ta deseá e atletanan tur klase di éksito i ta spera ku e atleta nan lo regresá ku vários premio Kòrsou. Direktiva, atletanan i mayornan ta gradisí tur e spònser ku a kontribuí ku e biaha por a bira posibel. Un danki spesial ta bai na Insel Air, ACU, CPA, Wiwi Schoonmaak bedrijf, Seguros Brouwer, Ortela Contruction, European West Indies Trading – EWT ku a duna un kontribushon ku e gastunan pa e atletanan por a bira mas ménos. Direktiva ta gradesido pa e donashonnan aki i ta spera ku mas kompania por yuda nos organisashonnan deportivo pa nan por sigui krea oportunidat pa nos hòbinan por desaroyá den e deporte ku ta práktika. Un mente sano den un kurpa sano.


text:
Eugene Rhuggenaath
Eugene Rhuggenaath (n. 4 di febrüari 1970 na Kòrsou) ta un polítiko kurasoleño i desde 29 di mei 2017 promé minister di pais Kòrsou. Den Gabinete-Koeiman e tabata minister di Desaroyo Ekonómiko pa Partido Antia Restrukturá (PAR). Den Gabinete-Whiteman II el a okupa e mesun ministerio komo suksesor di Stanley Palm.
Rhuggenaath a studia Business Administration na Universidat di Miami i mas despues na Rotterdam School of Management.
Entre 2003 i 2009 Rhuggenaath tabata aktivo den politika formando parti di partido PAR den temporada ku Kòrsou tabata forma parti di Antias Hulandes. E tabata miembro di Eilandsraad di Kòrsou den e temporada ei. Den e periodo di juni 2004 i juli 2005 i mas despues entre mart 2006 i desèmber 2006 e tabata diputado di Finansia. Di juni 2007 te ku ougustus 2009 e tabata diputado di Desaroyo Ekonomiko i Turismo. Na 2009 el a drenta un konflikto ku su partido PAR i a entrega retiro komo diputado. Alabes el a hasi su salida for di politika i a bai traha na Citco.
Den elekshon di 2017 Rhuggenaath tabata lider di partido PAR, ku a gana e elekshon. Riba 23 di mei 2017 a bira konosi ku e lo tuma puesto di promé minister di Kòrsou. Desde 29 di mei 2017 e ta na kabes di Gabinete-Rhuggenaath.


text:
Resumen:
Aruba como isla bunita den Caribe, cu infrastructura amplio den sector turistico y un nivel bon di siguridad y stabilidad ta e rasonnan principal dicon e participantenan internacional lo kier cumpra real estate na e isla.
Danki na mas cu 14 aña di interes global abou y e expansion di e balansanan di e Banconan Central rond mundo a causa cu prijs di real estate riba nivel internacional a hisa enormemente.
Aruba su mercado di real estate vooral na e barionan di Noord, tin un corelacion hopi halto cu e mercado di condiminium na Florida, Miami. Un analisis di e mercado di luho di Miami ta indica cu e demanda ta enorme mes.
Combina esaki cu e trend macro economico, cu interes na Merca lo cuminsa baha un bes mas na cuminsamento di 2023 y e potencial di un crisis monetario na Europa unda e Banco Central di Europa lo purba tene interes abou y baha e valuacion di e Euro, lo por crea demanda Europeo pa real estate Arubiano como proteccion contro devaluacion di e moneda Europeo.
Tur e factornan aki ta duna un indicacion fuerte cu prijs di real estate vooral na Noord lo sigui hisa e añanan binidero.
MERCADO DI CONDIMINIUM DI FLORIDA
E mercado di real estate Arubiano tin un corelacion hopi halto cu e mercado di real estate di luho, esta condominium na Miami. Danki na e set di data hopi rico cu ta disponibel libremente riba internet por haci un analisis di e mercado di condominium na Miami.
Na Miami e condominiumnan di luho ta situa na un area yama “Brickell”, cu e zip code 33130.
Uzando data di RedFin, nos por haya indicacion con e mercado aki ta actuando.
Figura 1: Prijs di Condominium na Brickell Miami. Fuente: RedFin.
Manera nos por wak den figura 1 e prijs di condominium na Brickell a hisa manera un racket desde 2021.
Awo interes a na Merca a hisa fo’i 0% te cu 2.5% na e momento aki y e mercadonan ta anticipa cu interes lo ta na 3.5% pa fin di 2022. Nos lo pensa cu esaki lo cool down e mercado masha hopi mes. Pero un analisis mas deep ta mustra cu e mercado di luho na Miami a ignora esaki y ta sigui hisa den manera exponencial.
Figura 2: Year-over-Year Return Brickell Real Estate. Fuente: RedFin.
Esaki ta debi na e facto cu simplemente NO tin ningun supply mas. Hasta na e prijsnan extravagante aki, ningun hende ta willing pa bende nan condominium. Nos ta wak esaki hopi claramente den e figura siguente di invitario, dus caunto condominium tin riba mercado awo.
Figura 3: Brickell Total Inventory. Fuente: RedFin.
Mirando e mercado na Miami y cu e prijs ta sigui hisa sinembargo e hisamento di interes y cu casi no tin supply mes ta indica hopi fuerte cu prijs di real estate na Aruba, vooral na Noord lo sigui hisa.
Estados Unidos pa Baha Interes na 2023.
Bezig ta wak e mercado di obligacion Mericano den Figura 4, nos ta wak cu e mercado aki ta spera cu interes lo piek rond 3.25% y cu ja caba na cuminsamento di 2023, interes lo cuminsa baha. Mas opvallend ainda ta cu e mercado ta voorspel cu interes lo baha 1.2% pa fin di 2023!
Figura 4: Interes den futuro volgens mercado di Obligaccion. Fuente: ZeroHedge.
Si interes baha esaki lo causa mas demanda ainda pa real estate.
Combina esaki cu e facto cu mercado na Miami ja caba ta sky high, nos lo por pensa cu prijs di real estate na Miami y Aruba lo mas speed pa fin di 2023.
Factornan Speculativo: Crisis Monetario na Europa y 3D Printing.
E siguiente factornan ta uno mas speculativo y mas dificil pa voorspel. Pero sinembargo relevante. Debi na e situacion di debe na Europa, interes na e region aki lo keda relativamente hopi abou. Esaki den e siguiente añanan lo pone hopi presion riba e moneda Europea e Euro.
Hende cu capital na Europa, lo por opta pa cumpra real estate pafo di e continente pa proteha e balor di nan capital. Dus si Euro sigui cai lo por bin un ola grandi di demanda Europeo pa real estate Arubiano.
E delaster factor ta uno tecnologico cual ta 3D Printing di cas.
E prijs di tereno ta omgekeerd cu prijs di construccion. Dus si prijs di construccion baha hopi danki na tecnologia, e prijs di tereno lo hisa cu e mesun porcentahe. Por ehempel si prijs di traha cas baha cu 50%, prijs di tereno lo hisa cu 100%. Pero e factor aki ta hopi dificil pa anticipa. Pero toch valido pa menciona.


text:
Famia ta crucial den e desaroyo di mundo henter. Famianan ta hunga un rol importante con bon muchanan ta desenvolve na scol, con bon nan ta haci nan trabou como adulto y con bon nan ta contribui na sociedad en general. Famianan ta e influencia di mas importante den e desaroyo di nos pais.
Lider di Partido MEP, sra Evelyn Wever-Croes, tabatin su prome evento y a dicidi di haci esaki pa famianan di Aruba. Riba un diadomingo trankil, famianan a yega pa asina pasa un dia familiar ameno hunto cu nos lider.
Despues di un aña escolar, lider di MEP a brinda nos muchanan un dia na unda nan por a pasa un rato den pool y goza nan dia sin tin mester di pensa riba scol of “huiswerk”. Mientras cu mayornan a haya e oportunidad pa saluda nos lider y pasa un rato ameno hunto cu demas bishitantenan na nos evento.
“Pa mi tabata un inmenso placer di a saluda tur e bishitantenan na Parke Arawa. Famia fuerte ta igual cu nacion fuerte. Famianan fuerte ta construi comunidadnan fuerte tambe. Ta pa esaki mes, mi prioridad den e proximo gobierno di MEP, ta pa brinda famianan miho oportunidadnan pa desaroya miho den nos comunidad. Hunto nos ta logra e cambio cu famianan y Aruba henter merece. Uni bo mes na e cambio cu mi persona y Partido MEP ta ofrece”, ta palabranan di Lider di MEP, sra Evelyn Wever-Croes.


text:
E meta di e proyecto aki ta pa renoba e cancha di basket caminda por uzele den un ambiente sano, pa e muchanan tin un lugar pa recrea y pa mehora e relashon entre habitante nan di e comunidad di Sabana Basora Noord.
4 Boluntario falta ainda
Diasabra • 12:00 - 17:00
Sabana Basora z/n
Pos Chiquito
Pos Chiquito
Pafo
3 / 7 Boluntario
4 Boluntarionan di bo organisacion
4 Boluntarionan di bo organisacion
UA FCCA
Stephanie
Arends
6991100
Tai
Sam
5945442
Participa cu e proyecto aki
E drechamento ta insera entre otro drecha e piso di e cancha pasobra e tin buraco, e renchi di basket ta kibra mester pone nobo, e heki di e cancha ta kibra mester cambie pa nobo y por ultimo mester kita tur e mata extra cu a crece completamente rond di e cancha.


text:
7 di mei
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
7 di mei ta e di 127 dia di aña (128 den un schrikkeljaar) riba e kalènder gregoriano. Ta resta 238 dia pa finalisa e aña.
A sosodéEditá
- 1945 - Karl Dönitz ta aksepta e entrega inkondishonal di Alemania.
- 1971 - Ta tene elekshonnan pa konseho insular di Aruba, Boneiru, Kòrsou i di Islariba.
- 1999 - Riba e islanan Kòrsou, Saba i Sint Eustatius a tene elekshon pa Konseho Insular. Na e dos otro isla konstituyente di Antias Hulandes (Boneiru i Sint Maarten) e elekshon ta tuma luga dia 21 di mei.
A naseEditá
- 1912 - Paul Brenneker (f.1996), mishonario, investigadó, etnólogo, artista hulandes-kurasoleño
- 1919 - Eva Perón (f. 1952), polítiko argentino


text:
FAVI ta continua cu nan periodo di conscientisacion na caminda pa nan evento Dare The Darkness cual ta un evento culinario organisa totalmente den scuridad, algo diferente y apart pa conscientisa nos comunidad riba limitacion di bista.
E lunanan di Augustus te cu December ta e periodo di mas druk pa FAVI pa motibo cu nan ta organisa varios actividad social. Na Augustus ta cuminsa cu e accion di donacion y continuando cu periodo di conscientisacion di dia di garoti, 15 di October. Manera conoci, semper den luna di September ta bin cu un plan cu diferente actividad manera exposicion di medionan auxiliar pa e grupo di cliente. Siman pasa a haci training cu garoti, cu e enfoke pa train e persona cu ta uza e garoti riba con pa uza esaki den trafico, y alabes conscientisa e trafico un poco di su uzo.
“Nos sa cu no ta hopi cliente ta haci uzo di trafico pero esey no ta kita afo cu mester sigui cu e parti di conscientisacion den trafico,” Sary Wernet-Kelly, Terapista di FAVI ta splica. Den September lo tin cuater anochi di Dare The Darkness cu ta e comemento den scuridad y esey ta bay ta fin di e luna aki, pues un luna yen di actividad sigur. Sin papia ainda riba October-November-December unda comunidad di Aruba lo por cuminsa mira FAVI hopi activo riba caya of por medio di diferente evento.
Desde 2016, bao iniciativa di Pitch Time y CEDE Aruba, e proyecto Darke The Darkness a bira realidad cual ta un cena culinario den scuridad absoluto. Den comparacion cu esnan cu a yega di bay den e Giannis Dinner in Dark unda bo ta haya un paña pa tapa bo wowonan, den e caso di FAVO esaki no ta asina pero bo ta drenta un restaurant totalmente scur. FAVI tin un seis aña mas o menos di experiencia den esaki cual ta un actividad riba su mes, un evento apart cu den futuro lo kier haci esaki realidad cu parti mercadeo, pa atrae localnan y turismo tambe. “Nos soño ta kisas pa un dia den futuro cu e por continua den un otro forma y sigui cu e conscientisacion y experiencia.”
FAVI su mensahe ta pa e persona por realmente experiencia kico kiermen tin un limitacion, pa biba esaki den un momento di realidad di un pa dos ora, conoce nan mes y mira esaki como un manera nobo pa nan mes. FAVI ta enfatisa cu hopi problema di bista por wordo preveni si esakinan wordo detecta na tempo. FAVI no ta haci prevencion completamente nan trabao pero nan ta hinca esaki den nan guia di dia pa dia. Algo interesante pa remarca tambe ta cu durante e eventonan aki ta e mesun clientenan di FAVI mes ta traha. “E aspecto laboral ta importante pasobra ta mustra nan capacidad, dunando nan e abilidad pa asina un dia nan tin durf y aplica pa un trabao den comunidad.”


text:
KRALENDIJK — Awe tardi prome ku 5or a surgi un aksidente basta serio na altura di Kaminda Gurubu. Un outo a bai pasa un otro riba e kaya aki i ainda pa motibu nan deskonosí e shòfùr a pèrdè kòntròl riba su bolante i drenta e mondi parti pabou di kaya. Polis, ambulans i kuerpo di bombero tabata presente na e sitio pa duna yudansa na e viktima dje aksidente aki. Polis a sera e sitio pa asina atende ku e investigashon pa ku e aksidente aki. 2 persona a bai ku ambulans poli pa tratamentu mas avansá. Tur dos persona den e outo nan situashon ta stabil pero tabata keha di doló na e sitio.
FUENTE: LIVE 99 FM


text:
Tambú
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Tambú ta un instrumento, pero tambe un género di músika, kanto y baile tipiko di prinsipalmente Kòrsou pero ku wordu toka tambe, aunke menos, na Aruba y Boneiru. E músika di tambú ta ser toká y skucha prinsipalmente fin di aña. Un di e gruponan di tambú di mas konosí na Kòrsòu ta Zojojo y su grupo.
Katibunan prosediente di Kòrsou a hiba e músika di tambú Boneiru, Aruba, Coro (Venezuela) y Puerto Rico. Tambú su komienso tabata na momentu ku antes ku e katibunan tabata ke ekspresa nan mal kontentu, di e mal trato ku nan ta haña serka e shon nan tabata hasi esaki den e forma aki. Di kual ku awendia bo ta mira ku e influensia tei ainda debi ku na Kòrsou ora nan ta toka esaki si bo tende e letranan nan ta ekspresa nan mal kontentu di e aña ku ta kabando i asina aki na un manera sano nan ta saka tur nan pensamentu nan. I tambe awendia e musika di tambú ta wordu toka tambe na un forma poko modifika i ku algun otro instrumento na Boneiru, Aruba, y Coro. Probablemente e úniko grupo di tambú awendia na Aruba ta Sodo y Cuero di e bario di Brazil.
E musika di dande ku ta wordu toka na Aruba fin di aña tambe ta famia direkto di tambu. Na Puerto Rico e músika a evolua den loke awendia ta konosi komo bomba hulandes.
E musika di tumba ku ta konosi na Aruba, Boneiru y Kòrsou ta relata na e músika di Kòrsou tambú.


text: Diahuebs atardi a drenta informe di cu un conocido persona cu problema di salud mental lo ta coriendo tras di un otro persona cu un cuchiu pa hinke den Scobillostraat na Pos Chikito, mesora a dirigi patruyanan na e sitio. Na caminda pa e sitio a drenta un otro informe di cu e agresor a logra staka e victima y esaki ta herida pariba di e rotonde Pos Chikito. Na yegada di e patruya na e sitio a pidi ambulans cu urgencia ya cu e victima tin un hinka di cuchiu bao nek. E agresor mes a core bay for di e sitio y a bay sconde na su cas na Scobillostraat. Na yegada di e ambulans nan a atende e victima y a transporte cu urgencia pa hospital. Mientras e otro patruyanan a bay na e cas di e sospechoso y a detene, polis a haya e arma y a confisca esaki pa mas investigacion.


text:
(infobae) – Dia 22 di februari ultimo a bira conoci cu e Academia a tuma decision di no presenta algun categoria importante en bibo durante premionan Oscar 2022. Deriva di e situacion aki, e director aclama, ganador di e premio, Guillermo del Toro a critica fuertemente e decision di Academia di Arte y Ciencia Cinematografico.
E director originario di Guadalajara, Jalisco, kende ta nomina den e di 94 edicion di e Premionan di e Academia den categorianan di Miho Pelicula, Diseño di Vesturario, Diseño di Produccion y Miho Fotografia pa Nightmare Alley a expresa su posicion riba e decision polemico aki di e organisadornan di e premionan.
Tabata dia 28 di februari ultimo durante e gala di Asociacion di Critico di Hollywood unda Del Toro – kende a gana e premio Oscar pa The Shape of Water na 2018 – a ricibi e premio di Logro Cinematografico. Di mesun manera, den su discurso di aceptacion el a probecha di e foro pa enfatisa cu e no ta di acuerdo cu e medidanan tuma pa e comite organisador e aña aki.
“Nos no ta hacie nos so. Nos ta hacie hunto. Y e hende cu ta hacie cu nos, incluso poniendo tur cos den riesgo den un pandemia, ta haci algo milagroso di e dia”, Del Toro, di 57 aña di edad, a bisa. Despues el a profundisa riba e tema cu e Academia a laga varios categoria fuera di e ceremonia principal, cual ademas no ta bay transmiti en directo.
“Si tabatin un aña tabata indica pa pens’e, esaki no ta e aña pa no scucha nan nomber en bibo na Oscar. E aña aki ta pa scucha nan y canta nan fuerte. Nos no mester hacie e aña aki; nos no mester hacie nunca, pero menos e aña aki… Y nos mester bisa cu 2021 tabata un gran aña pa cine”, el a remarca riba un video comparti pa Asociacion di Critico di Hollywood.
Entre e categorianan cu a informa cu lo keda descarta ta Miho Cortometraje, Miho Cortometraje Anima, Miho Montaje, Miho Makiyahe y Peinado, Miho Diseño di Produccion, Miho Banda Sonora Original y Miho Zonido.
E persona encarga pa tuma e decision polemico aki tabata e director di e Academia, David Rubin, kende a detaya mediante un e-mail den cual el a anuncia e modificacionnan pa e aña aki: “Nos ta pidi pa boso compronde cu nos obhetivo tabata pa encontra un balans den cual esnan nominado, esnan ganador, miembronan y audiencia tin un experiencia gratificante cu e programa”, el a redacta.
Igualmente el a añadi cu e medida aki ta bay ta analisa despues di e gala di Oscar 2022: “Den futuro, nos ta bay evalua e cambio aki y ta bay continua busca forma adicional pa haci cu nos espectaculo ta mas entretenido y mas emocionante pa tur esnan involucra.”
Ya varios aña atras, algun medionan specialisa a sigura cu e rating di e premiacion a cay di forma dramatico, y e edicion un aña pasa a ser mira pa apenas 10 miyon di persona, apenas 56 porciento di televidentenan di 2020, cual e tempo aya tabata e pio record di audiencia.
Di otro banda, e cineasta no ta e unico Mexicano buscando pa bolbe pone e nomber di Mexico en alto, pues CODA, pelicula protagonisa pa e actor y comediante Eugenio Derbez tambe ta nomina den categorianan Miho Pelicula y Miho Guion Adapta. Ademas, ‘Raya, e Ultimo Dragon’ di Carlos Lopez Estrada ta considera pa Miho Largometraje Anima.
Ta bay ta diadomingo proximo, dia 27 di maart na e teatro Dolby na Los Angeles, California, unda ta bay por mira si e storia protagonisa pa Bradley Cooper, Rooney Mara, Cate Blanchett, Toni Collette, Willem Dafoe y dirigi pa Guillermo del Toro por bay cu algun premio den e cuatro categoria den cual ta nomina.


text:
ORANJESTAD – Departamento di Impuesto ta recorda tur comerciante chikito cu ta desea di bin na remarca pa e ‘Areglo pa comerciante chikito’ (kleineondernemersregeling of KOR), cu e ultimo dia pa entrega e peticion ta 3 di oktober 2022.
E beneficionan di KOR
E beneficionan di KOR pa e contribuyente-comerciante ta:
– E no tin mester di entrega e declaracion di BBO/BAVP/BAZV tur luna.
– E no tin mester di paga BBO/BAVP/BAZV tur luna.
– E por reserva e extra cen pa otro necesidadnan di e empresa.
– E tin menos trabou administrativo.
Ken por bin na remarca pa KOR?
Pa un comerciante chikito por bin na remarca pa KOR, e mester cumpli cu e siguiente condicionnan:
– E comerciante ta un persona priva y ta biba na Aruba.
– E comerciante tin un empresa propio (eenmanszaak).
– E volumen di benta di e empresa ta Afl. 84.000 of menos pa aña.
Si e comerciante tin mas empresa propio, e ora lo calcula e volumen di benta total di tur empresa hunto.
No ta posibel pa bin na remarca pa KOR, si e actividad di e empresa ta encera explotacion di un of mas propiedad inmobil pa uzo no-residencial. Por ehempel: si e empresario ta huur un propiedad cu ta wordo uza como oficina, e no por haya KOR.
Haci peticion online
Pa haci e peticion di KOR, mester bishita e website www.impuesto.aw. Scoge Digitale formulieren -> kleineondernemersregeling y sigui e instruccionnan. Ta importante pa upload e siguiente documentonan:
– Un scan of potret cla di paspoort, rijbewijs of cedula.
– Copia di e cuenta anual di e empresa di aña 2021.
– Compro.bante di registro na Camara di Comercio.
Departamento di Impuesto lo evalua e peticion di KOR. Solamente e comerciantenan cu ta cumpli cu e condicionnan por haya KOR. Despues di evaluacion, Departamento di Impuesto lo informa e comerciante di e decision via e-mail. Lo manda e e-mail na e e-mailadres cu e comerciante a duna ora cu a haci e peticion di KOR online.
E comerciantenan cu tin KOR pa aña 2022
E comerciantenan cu ya ta beneficia di KOR den aña 2022, no tin mester di haci un peticion pa aña 2023, pero si mester entrega e declaracion anual na december/januari venidero. E ultimo dia pa haci declaracion (online) ta 16 di januari 2023. Di e forma aki Inspector di impuesto por evalua si e volumen di benta di aña 2022 a surpasa e suma di Afl. 84.000 y determina si e comerciante por bin na remarca pa KOR den aña 2023. Si no entrega e declaracion anual, automaticamente e comerciante lo perde su status di KOR pa aña 2023 y mester cuminsa haci declaracion y pago di BBO/BAZV/BAVP den aña 2023.
E comerciantenan cu a perde nan status di KOR pa aña 2022 y ta cumpli cu e condicionnan, por haci peticion pa KOR 2023.
‘Areglo pa comerciante chikito’ ta un facilidad fiscal cu ta beneficia tur comerciante chikito cu ta cumpli cu e condicionnan. Departamento di Impuesto ta recomenda e comerciantenan pa haci uzo di e oportunidad cu ley ta brinda y asina no tin mester di paga BBO/BAZV/BAVP durante aña 2023.
Gerencia di Departamento di Impuesto
13 di september 2022


text:
Special to Overseas Territories Review
Statement by
James Finies, Nos Ke Boneiru Bek
Bon nochi na : sr Gezaghebber i griffier, miembronan
di konseho, deputadonan, i tur presente i na esnan ku ta sigui e reunion aki
via di radio o televishon
Awe 23 di februari sigur ta un dia importante pasobra
ta bai diskuti riba e topiko resultado di referendum. Pues e derecho esklusivo
di nos pueblo pa por disidi su mes riba su futuro. Esaki ta e derecho di outo determinashon di e
pueblo Boneriano ku ta un derecho humano ku ta pertenese na ami i tur otro
Boneriano.
Den e kaso aki , e topiko di referendum, ta un kaminda
basta largu a kana , hopi kos a okuri, ku e 5 minuut aki nunka lo jega pa
relata tur lokual ku e representashon di e pueblo Boneriano i nan gobiernunan a
presta riba e tereno aki desde 2004 bini ariba ku a kulmina na 10-10-10 den
destrui i desmantela e pais Antias. Den nos kaso kreashon di e struktura
estatal aktual, entegrando nos parsialmente i hinkando nos den konstitushon
Hulandes bao di artikulo 134 komo Entidat Publiko, komo islanan BES. BES ku ta
inklui tambe Saba i Statia, pues e islanan mas chiki i vulnerabel di e pais i
pueblo Antiano, Hulanda a aneksa e islanan aki bao di preshon, i a hinka nos
den e struktura temporal aki pa 5 anja. I esaki kontra voto demokratiko di e
pueblo di Statia i tambe sin aprobashon legal di e pueblo Boneriano, ku nunka
tabata na altura di e konsekuensia di `nan eskoho. Esaki violando i trapando e
base di ley internashonal konserniendo derechonan fundamental di
outodeterminashon.
I ku e struktura aki lo keda vigente te ku 2015 ora evalua,
lokual ku a sosede ku resultado konosi, ku obviamente tabata un frakaso i nos
gobiernu a wordu deskribi den e raport aki komo esun ku prinsipalmente a hanja
mayoria kulpa den esaki. Awor mester bai na disidi i traha riba un struktura
definitivo.
Resumiendo en korto:
-E resultado di referendum di 2004 i akuerdonan
politiko pa e struktura BES despues di 10-10-10
nunka tabatin un fundamento o base legal di akuerdo ku ley
internashonal, e pueblo nunka tabata na altura di konsenkuensia di su eskoho i
nunka a ratifika o legalisa esaki. -E
resultado di
referendum di desember 2010 pueblo demokratikamente a rechasa e inkorporashon
den e konstitushon Hulandes bao di artikulo 134. Raport di mesun Boersma ku awe
sigur ta tema di diskushon a raporta negativo riba esaki i aun mas peor ta ku e
supervishon di Nashonan Uni, Sra Luethy, ku a bisami personalmente den un
kombersashon ofisial, pero a pidimi pa nunka ripiti e kombersashon ey, pasobra
ku e lo bai raporta tambe negativo kontra e referendum ey, te ku awe e raport
aki no a mira lus di dia. Ni Boneiru ni Hulanda ni Nashonan Uni no tin e raport
aki, anto awe ke bai diskuti tokante raport? Esaki no ta aseptabel i tambe nada
otro ku lo bai kontra bos i eskoho demokratiko di e pueblo Boneriano. E 5040
votonan NO mester wordu respeta!
-Ku e resultado di e referendum di 18 desember 2015,
pueblo demokratikamente a rekonfirma su posishon ku e no ta di akuerdo ku e
kontenido ku a wordu duna na su eskoho sin kontenido di referendum di 2004.
Esaki ta e uniko konklushon di e resultado, no purba na inteprete di ningun
otro forma, pasobra si e pueblo a vota Si, awe henter e proseso i struktura ku
nos ta den awe Si lo a bira legal. Pesey e eskoho No, 66% a rechasa esaki i awe
e struktura aki no tin base legal definitivamente i ta ilegal, pasobra e no tin
aprobashon di e pueblo. Esaki ta komprendibel?
O kon tin ku hasie komprendibel pa esnan ku no kier
komprende esaki, espesialmente oposishon ku a kampanja pa Si, ku parse ta aki
awe ku e intenshon pa kuestiona i ke kambia e desishon di pueblo?
-E mesun situashon igual ku na St Eustatius a
inkorpore tambe den struktura BES i konstitushon Hulandes tambe kontra deseo i
eskoho demokratiko di e pueblo Statiano. -Ku na St Eustatius, desember
2014 a tene un referendum di struktura estatal kaminda dos tersera parti a vota pa outonomia den Reino Hulandes
pero ku indikashon di praktikanan di boicot di referendum meskos ku esun di
Boneiru di 2010 i 2015.
- Meskos a purba tur sorto di manera pa boycot esun di Boneiru di18 desember tambe. I e pueblo ku 5
anjana largu a sufri, i boso tur uniko kos ku boso por a bisanan, 5 anja largu,
no ta nos, ta Hulanda, nos no por hasi nada, awor boso a hanja kurashi , a uni,
i duna e pueblo oportunidat pa usa su poder. I e pueblo a bisa ta basta. I awor
kier kambia o hunga politika ku e resultado? Ta problema ta buskando?
-Ku e gobiernu nobo di St Eustatius a ratifika e resultado di nan referendum
ku a wordu boicota i lo mester kumpli ku bos i deseo di e pueblo.
-Ku e dos pueblonan di Boneiru i St Eustatius a demonstra
konbensientemente i demokratikamente ku nan no ta felis ku e situashon ku a
hinka nan den despues di 10-10-10 i a vota kontra e status aktual ku Hulanda
den nan referendumnan.
Awor e pregunta na boso, apesar ku boso a eksperensia,
pues biba e disgustu i rabia bao di e pueblo Boneriano, ku a protesta,
manifesta, hasi tur sorto di kos pa demonstra esaki pa e ultimo anjanan, ku
boso no ta rekonose ku henter e situashon ku nos ta den aki ta uno illegal? Ku
e no tin ningun fundeshi legal pa sigui persisti ku ne? Ku boso tambe siguiendo
ku e rumbo aki ta violando leynan i trapando derechonan fundamental di e pueblo
Boneriano?
Hasi politika ku referendum pa partido i puesto i poder, ta hungando
ku e derechonan i futuro i destino di e pueblo aki.
Mi kier pa rekorda boso ku boso a wordu eskohe pa e
pueblo pa represente i defende su derechonan i no pa entega o kita esakinan for
di dje, loke a okuri desde 10-10-10. Kaminda a entrega e pueblo su derechonan i
su poder demokratiko i asta boso poder pa representa boso pueblo den man bek di
e mesun ku a kolonisa nos. I nos tur a re-biba nos historia kolonial di nobo,
na un forma moderno, pues kiko ta nifika pa wordu domina i oprimi, di nobo, nos
a eksperiensa e desesperashon i inkapasidat di gran parti di nos pueblo kaminda
mayoria di nan a entrega. Asta boso mes no tabata mira salida for di e trampa
ku nos ta den aki, e jamada pa un referendum a dune e pueblo un speransa bek,
nos lucha i sakrfisio sobre-humano pa por juda konvense boso pa duna e pueblo e
oportunidat, su derecho pa papia.
I awor pueblo su bos a resona i a duna boso
bek e mandato legal demokratiko pa tuma nos poder bek i asina boso por ta esnan
responsabel pa juda e pueblo rekobra su prosperidat i felisidat bek. Ta esaki
ta bai diskuti ku e referendum ku esaki tin balides?
Nos lo no asepta esaki di ningun forma. I pa rekorda o
refreska memoria o pa esnan ku no sa, ku referendum ta un mekanismo demokratiko
ku a wordu implementa, despues di segunda guera mundial, pa evita guera i promove
pas, i ta na lugar di guera pa un pueblo por defende su mes na un manera
siviko. I nos tur ta bon na altura ku bida di hende mester wordu respeta i esun
ku kita esaki for di e otro ta un kriminal ku lo wordu persigui i kondena.
Pero ku den guerra esaki si ta posibel pa kita bida di
e otro legalmente, pues esey nifika un referendum. Evita ku nos mester jega dje
lew ey ku nos tin defende nos libertat ku nos bida, pasobra esaki tambe ta nos
derecho i ta legal pa por defende nos derecho i libertat ku tur medio posibel.
Apesar di dokumentonan, raportnan, analisnan di
ekspertonan legal, ets, pero parse ku politika, puesto i poder, ta mas
importante ku ley i derecho, ta pesey nos ta bai na e nivel aki awe, pa
rekorda, ku si nos sakrifisio no tabata basta i sufisiente pa bira konsiente
kiko ta posibel ora hende ta kapas pa hasi, ora sin interes o agenda den nada,
solamente pa protega su derecho i libertat i pa por pasa esakinan pa su
siguiente generashonan, i ku ta boso ta responsabel, pasobra referendum ta uniko
responsabilidat ku por juda e pueblo Boneriano ku boso a keda ku ne despues di
10-10-10, i ta boso ta responsabel si mester bai na sakrifika mas pa nos
derechonan i nos libertat wordu respeta i rekobra i restora.
Pueblo a papia, 5040 voto NO, no por tin ningun duda
riba esaki hamas , niun otro impretashon, ni tampoko purba kamoufla i o bini ku
ningun maniobra pa tene e pueblo den e mes un estado aki kaminda e ta wordu
domina i oprimi i ta infelis. Pues nos ta roga boso, pa komprende ku e asuntu
aki ta hopi serio i ta para riba ego personal o politika partidista i ta pa e
pueblo Boneriano den su totalidat.
Sperando ku boso lo refleha i boso konsenshi guia boso
direkshon kaminda hustisia i derecho di e pueblo Boneriano lo prevalese den
boso desishonan awe i padilanti ku lo ta determinante pa nos futuro i nos
destino.
Danki i bon
nochi.
See Also:


text:
KRALENDIJK – Representante di Reino interino, Jan Helmond a dirigí palabra na miembronan di Prensa. El a bisa ku e ta satisfecho kon e relashon entre RCN i miembronan di Prensa ta. Esaki ta hopi importante i meskos komunidat tambe ta bon informá riba diferente tópiko ku ta importante pa nan ta na altura di dje. Esei ta tarea di Prensa. Durante e periodo di krísis di COVID-19, ta notabel kon importante prensa ta, awor mas ku nunka. Notisia korekto, skucha ámbos partido, aktivo den union, rápides di e notisia. Tur esaki i mas, ta loke a hunga un ròl importante último lunanan. Komunidat tin derecho pa risibí informashon korekto i konfiabel. Awendia práktikamente tur hende tin un telefon (‘smartphone’), i fásilmente nan por praktiká, komo si fuera nan ta un miembro di Prensa. Nan ta saka potrèt hasi filmashon di video i hasi remarke. Tin bia e informashon por ta korekto, sinembargo no tur momentu. Ta importante pa e informashon ta korekto i konfiabel. Nos ta haña ta importante pa esnan ku ta Prensa konosí, trese e informashon korekto dilanti pa e komunidat i no forma parti di notisia inkorekto. Pa e motibu aki awe e departamentu di komunikashon di RCN, ta hasi entrega di un karnèt pa miembronan di Prensa (‘Perspas’). Ta trata di un karchi ku ta identifiká e miembro di Prensa.
RCN ta sigui huntu ku prensa pa mehorá e parti di informá komunidat. Prensa su ròl ta importante. Tin hopi desaroyo den Prensa tur parti di mundu. Mi ta spera i deseá pa prensa sigui suministrá e bon informashon pa komunidat. Meskos ta importante pa e ta notisia korekto. Pabien pa e union den e trabou komo miembro di Prensa”, Jan Helmond a bisa.


text: Diamars prome cu merdia a inicia un candela masha grandi mes na Daltra, mesora cu a drenta informe na Centro di Alarma a avisa polis di esaki. Na yegada di polis cu bombero y a tuma nota cu esaki ta trata di un candela masha grandi y como cu Arugas ta den cercania a mira cu ta peligroso pa personanan cu no ta justifica pa ta na e sitio pa asina pa nan mesun seguridad ser evacua for di e sitio. Polis a haya nan mes ta sera e caminda debi cu e hydrant ta otro banda di caminda net dilanti Ecotec y bomberonan mester a tuma awa for di eynan pa combati e candela. Den e candela tabata tin gasnan y liquidonan quimico cualnan por y sigur ta peligroso pa salud di hende y a bay over na evacua full e area den cercania. Bureau Rampenbestrijding a ser yama pa bini duna asistencia y hasta e crisis team a ser solicita pa reuni unda DVG a emiti tambe un advertencia pa salud di hende.


text:
Bahamas: Cifra di victima mortal por subi hopi mas
Segun e Ministro di Salubridad di Bahamas, Duane Sands, tin e probabilidad cu e total di victima mortal di horcan Dorian por ta hopi...
Horcan Irma ta tuma 3 bida, cual di 1 baby
Oficialnan di Francia y di Antigua y Barbuda ta bisa cu horcan Irma a tuma bida di 2 hende riba e islanan di St....
Aruba Airlines afecta pero no a bati alarma ainda
Aruba Airlines lo posiblemente ta drentando un situacion fastioso mirando e embargo tuma pa gobierno di Venezuela. E aerolinea ta conta cu mas cu...
Venezuela a keda sin placa pa paga cuminda
Delcy RodrÃguez, presidente di Asamblea Nacional Constituyente di Venezuela a bisa cu Venezuela no tin manera pa paga carga di cuminda y medicina, cu...
Un total di 19 hoben Venezolano a hoga den awanan di Corsou
Ayera por a lesa e noticia lamentabel den nos matutino cu na Corsou a enkontra cuater curpa di Venezolanonan riba baranca na Koral Tabak....
Curpa sin bida den pickup haya den lama na Shut
Den fondo di lama na Shut, servicio di rescate y un takelwagen a pasa oranan sacando un pickup di lama dialuna ultimo. Un...
Merca ta emiti sancion nobo contra Venezuela
Presidente Donald Trump a caba di emiti un orden ehecutivo cu ta contene sancion nobo contra gobierno di Venezuela, despues cu diadomingo pasa presidente...
Venezuela: Negoshi miyonario cu paspoort
E exodo di Venezolano ta un negoshi di miyones pa e rednan di funcionario cu ta comercialisa e asunto di paspoort pa miles di...
Insel Corsou ya caba den proceso pa bay failliet
Insel Corsou 6 siman pasa ya caba a cuminsa un procedura pa por declara nan mes den estado di bancarota. E informacion cu Bon Dia...
Mericano asesina na Jamaica
(BBC) E Mericano Desiree Gibbon, di 26 aña di edad, a ser haya den mondi banda di un caminda isola, cu su garganta corta,...


text:
Cuaresma ta nifica “cuarenta” y manera gran mayoria di nos hendenan a lanta cu e tradicion aki, ta aplic’e pa 40 dia di preparacion intensivo pa e fiesta di Pasco Grandi. 40 Dia ta un number simbolico cu ta expresa vispera ‘preparacion’ intenso di algo importante. Den e prome temponan, Cuaresma tabata un periodo di preparacion intensivo pa bautismo, cu ta exigi un coherencia y un cambio di mentalidad y actitud. Na Aruba a pesar cu tin diferente religion, hopi hende ta considera e periodo aki como uno di reflexion y ta haci cierto ayuno of abstinencia.
John Franklin Flemming
Funcion: Coordinador y consehero riba tereno di Cultura di Minister di Finansa Asuntonan Economico y Cultura
Kico Cuaresma ta nifica pa bo?
Cuaresma ta nifica pa mi, un parti grandi cu nos ta biba cu tanto e historia, bida y pasion di Cristo Hesus durante e 40 dianan.
Candy Dirkz
Funcion: Docente di Papiamento
Kico Cuaresma ta nifica pa bo?
Cuaresma ta un periodo di reflexion. Un periodo cu bo ta respeta y duna su luga. Un periodo cu hopi hende ta bishita misa mas hopi y ta resa mas.
Setty Christiaans-Yarzagaray
Funcion: Parlamentario Fraccion MEP
Kico e temporada di Cuaresma ta nifica pa bo?
Un temporada di respet pa bida, pero tambe pa ta gradecido pa loke Dios ta duna nos. Momento pa reflexiona riba e cosnan cu nos tin y cu tin ora nos ta “take for granted” y riba e cosnan cu ami a haci, cu por ta menos bon y cu sacrificio ta desea di mustra arepentimento y deseo pa drecha esakinan.
Charline Croes
Funcion: Administratie Medewerkster AZV
Kico Cuaresma ta nifica pa bo?
Cuaresma pa mi ta e periodo religioso di e Fe Catolico di 6x siman prome cu Pasco di Resureccion, durante cual ami ta reflexiona riba e ultimo dianan di Cristo Hesus su bida, su obediencia na su Tata, Nos Dios creador. E enorme sufrimento cu Cristo Hesus a sufri pa nos tur pecador. E sacrificio a simbolisa E como persona perfecto cu a sacrifica su mes, pa e desobediencia di 2 persona perfecto cu tabata Adam y Eva.


text:
Diadomingo pasa di 4’or atardi e avion di Jetblue cu e vuelo B61858 a lanta sali for di Aruba cu destinacion Ne York pero riba lama grandi den Caribe basta miya panort di Aruba a sosode un turbulencia unda un stewardess a dal abou y keda lecion.
Debi na e sucedido e kapitan a opta pa regresa Aruba bek maske e tabata por a yega Santo Domingo cu tabata cerca. Pa 5:25 e avion a aterisa na Airport Reina Beatrix. Eynan personal di brandweer, ambulance y polis di frontera tabata prepara pa e aviona staciona na e gate. Paramedico a subi avion y atende cu e stewardess pero a nenga di keda transporta. Esaki a tranca y delay full un vuelo. Asina tur instancia a sigui nan caminda.


text:
Proteina (eiwit) ta importante pa nos curpa. Nos curpa ta uza proteina como bouwstof. Esey kiermen cu nos curpa ta uza proteina pa forma por ehempel nos musculonan. Ora nos ta malo, nos curpa mester mas proteina. Tambe ta importante pa bo alimentacion inclui suficiente carbohidrato y vet.
Con hopi proteina mi mester?
E cantidad di proteina cu nos mester tur dia ta depende di nos edad, cantidad di musculo y actividad fisico. Un dietista por yudabo calcula esaki.
Proteina animal of vegetal
Alimento animal cu ta contene hopi proteina ta entre otro: carni, pisca, lechi, keshi y webo.
Alimento vegetal cu ta contene hopi proteina ta: pan, producto di grano, legumbre manera bonchi, noot y paddenstoel.
Nos curpa ta tuma proteina animal mas facil cu proteina vegetal. Esaki ta door cu nos curpa ta digeri proteina animal mas facilmente. Si bo ta vegetariano of vegan, ta hopi importante pa bo consumi extra proteina.
Cantidad di proteina den nos alimento
Den e siguiente tabel bo ta haya un indicacion di cuanto proteina cierto alimento ta contene:
Comemento di carni
Carni ta bon alimento pa haya proteina, vitamina y mineral saludabel manera hero. Carni por contribui na un alimentacion saludabel y yuda bo recuperacion.
Estudio cientifico ta mustra cu ora nos come hopi carni cora (tur carni cu ta cora ora di ta curu, manera carni di porco, carne y baca) y carni procesa (manera worst, ham y hotdog) nos tin mas chens di haya cancer di tripa. Pesei e recomendacion di Wereld Kanker Onderzoek Fonds ta pa no come mas cu 350 – 500 gram di carni cora pa siman (esey ta 3 porcion) y pa no come carni procesa.
Pero ora bo curpa mester mas proteina, por ehempel ora bo ta den tratamento contra cancer, por ta util pa come mas carni temporariamente. Corda cu bo por scohe tambe pa come galiña, webo y producto di lechi.
Suplemento di nutricion cu proteina
Tin biaha no ta logra pa haya suficiente proteina via bo alimentonan normal. Bo dokter of dietista por yudabo cu suplemento pa complementa bo alimentacion, manera alimentacion likido (por ehempel Ensure). Tin biaha sondevoeding ta necesario.
Busca ayuda
Bo ta preocupa cu bo no ta haya suficiente proteina of otro nutricion? Consulta bo dokter y pidi pa haya ayudo di un dietista specialisa den cancer.
Si bo ta desea mas informacion por tuma contacto libremente cu Koningin Wilhelmina Fonds Aruba, situa na Spinozastraat 9, net patras di Watertoren an Playa. Tambe por yama nos entre 9.30-12or di mainta na 5820412 of bishita nos facebookpage Koningin Wilhelmina Fonds Aruba of website www.kwfaruba.org


text:
Tanki Leendert – Diadomingo marduga den careda di 4’or polis a bay un adres na Tanki Leendert, unda lo tawata tin un caso di tiramento.
Na prome instante e patruya a bay un adres robes y tawata pita pero niun hende tawata sali, debi cu no tawata eynan.
Despues nan a move y a bay e adres corecto.
Eynan e habitantenan a splica e dos agentenan kiko a sosode. Segun nos a compronde na e sitio un auto lo a pasa y den dje tawata tin mas cu dos persona.
Un di e hendenan den e vehiculo lo a saca un arma y tira, aparentemente den halto.
Polisnan a cana unda e auto lo a para y los tiro pero no a bin topa cu ningun huls indicando cu e arma usa no ta di peña.
Dado momento e comunicacion cu e agentenan a “tranca”, debi cu segun e agentenan e hendenan lo no ta bisando tur cos.
No a keda e dos agentenan nada otro di subi patruya y bandona e sitio.
Pues pa autoridad o sea e dos agentenan ta keda un vraagteken di kiko exactamente a pasa cu e caso aki.


text:
Edukashon ta fundamental pa edifiká un pais. Un bon fundeshi pa medio di estudio avansá ta yuda fortifiká nos hendenan i nos nashon. Komo un profeshonal hóben ku a studia na Hulanda mi sa ku mudansa pa Hulanda ta bin ku sierto desafionan. Importante ta pa perseverá i traha duru pa logra bo metanan.
Kòrsou ta kere den bo i awor t’e momentu pa ABO kere den bo mes. Komo Minister enkargá ku Hustisia mi ta desea tur nos bekadonan ku ta bai studia na Hulanda tur klase di éksito. Ta mi deseo di kurason pa boso tur regresá pa asina nos por sigui konstruí e Kòrsou ku nos tur ke.


text:
Jeon goes NYC!
E konosido artista i produktor arubano, Jonathan Thiel, konosí anteriormente komo ‘Biggy Boy’ i awor “Jeon”, no ta bibando na Aruba mas. E orguyo di Sta Cruz, awor ta bibando na New York, unda e tin plannan grandi pa saka kara di su dushi isla internashonalmente. Ya kaba por a tuma nota di algun moveshon riba su Instagram. Trendsz.Net a buska pa sá mas.
E talentoso hóben, apesar di a muda, ta keda den su mundu farandulero i tin kosnan nobo na kaminda. E tema di su produkshon nobo, ku lo ta riba merkado próksimamente, ta hiba di título “MACHIKA”.
Lo bira un grabashon, ku ta konsistí di un kansion, kombiná ku su videoclip, unda Jeon ta uni bos ku ‘Kèmpi’.
Tumando nota di e título i konosiendo e ídolo di hubentut aki, kende ta sumamente kreativo, ya por kuminsá pensa kisas riba strikamentu, pa asina abo no sali kaya machiká.
‘Machiká’ lo bira un produkshon di ‘Chuckie i Childsplay’, ku sigur no ta deskonosí, despues ku tabata nan mes, ku a produsí e mas resiente kansion“Ku bo so”. Mas aleu trabounan ta kanando i ta premirá ku pa temporada di ‘Zomer’, e produkshonnan aki lo ta riba merkado. Próksimamente, Jeon ta pendiente pa un gira na Hulanda.


text:
Formulario i anekso
Formularionan di petishon (PDF)
- Víktima (NL)
- Pariente di defuntu (NL)
- Próhimo (NL)
-
Paga tinu: bo por ’download’ e formulario aki i yen’é. Si despues realmente bo ke entregá un petishon, nos ta konsehá bo pa bo tuma kontakto ku Ofisina Yudansa pa Víktima (mira e tap kontakto). Nan por kontrolá bo firma i identidat, na nòmber di Schadefonds i entregá bo petishon na Schadefonds.
Dokumentu
- Pakete di maneho 1 aprel 2019 (Beleidsbundel, NL)
- Pakete di maneho 1 yüli 2019 (Beleidsbundel, NL)
- Lista di leshon 1 yanüari 2019 (Letsellijst, NL)
- Lista di leshon 1 yüli 2019 (Letsellijst, NL)
- Foyeto Kiko Schadefonds ta hasi
- Foyeto Areglo di Supsidio Atrako


text:
Un show cu ta pasando na varios canal rond mundo, cu ta centraliza riba muhernan latino sexy, lo ta na Aruba tambe! “Latin Angels Special” cu nan forma special di conoce mundo, lo hibabo na e lugarnan mas increible y exclusivo den man di e muhernan latino mas bunita di planeta. Den cada episodio di mey ora, lo bo mira con e Top Modelonan aki ta pose den trahe di baño den lugarnan mas exotico na mundo. For di Bogota te na Paris, for di Galapagos te na Ibiza, di Canaima te na Aruba, “Latin Angels” y su dos anfitrionan lo hincabo den e maraviyanan di mundo, viahando den e halanan di un Angel cu ta ponebo soña cu bo proximo destino. “Latin Angels Special” ta aworaki den aire via canal Fox Traveller (India-Asia), DirecTV Latin America, Rustavi2 (Georgia), Playboy TV (Hong Kong y Thailandia), Meridiano TV (Venezuela), Panama +23, y Netflix Latinoamerica. Entrate e luna aki, e episodionan lo pasa tambe na CityTV (Colombia), LATV (Merca), MTV3 (Merca), Sky (Mexico), AXN (Europa Oriental), y e cruseronan di Norwegian Cruise Lines cu ta sali di Miami. Bo por hasta download e App di “Latin Angels Special” pa smartphones, y aki bo por download e musica di e programa, y bo por mira episodioanan via bo mobile. E ta disponible pa Android y Blackberry. Nan lo ta na Aruba entrante Diaberna awor, y lo tin un programa druk pa haci grabacion rond di e isla. Nana lo keda aki te dia 1 di Mei.
“Bale la pena” videoclip a wordo lansa!
January 29, 2021 0
ART EXHIBIT- Soca Art- Raise your voice!
January 15, 2021 0


text:
Pornografia infantil lo stop ora anos como ser humano adulto para keto, para keto di berdad cu nos curason y pensa ‘Kiko ta e derecho di bida y futuro di un criatura?‘. Derecho di mucha ta cuminsa ora ta mira di berdad kico ta na bienestar general. Den caso di mucha, mas ainda, pasobra e mucha mester di e hendenan adulto pa proteg’e ora e mes no por hasi esaki pa su mes.
Continue reading “Stop pornografia infantil ta responsabilidad di cada un di nos…”
Stop pornografia infantil ta responsabilidad di cada un di nos…
Pornografia infantil lo stop ora anos como ser humano adulto para keto, para keto di berdad cu nos curason y pensa ‘KICO TA E DERECHO DI BIDA Y FUTURO DI UN CRIATURA?’. Derecho di mucha ta cuminsa ora ta mira di berdad kico ta na bienestar general.
Pornografia infantil lo stop ora anos como ser humano adulto para keto, para keto di berdad cu nos curason y pensa ‘Kiko ta e derecho di bida y futuro di un criatura?‘. Derecho di mucha ta cuminsa ora ta mira di berdad kico ta na bienestar general. Den caso di mucha, mas ainda, pasobra e mucha mester di e hendenan adulto pa proteg’e ora e mes no por hasi esaki pa su mes.


text:
Anthony Croes di Plus Accountant tin un trayecto di no menos cu 25 aña caba controlando bukinan di companianan grandi y esunnan menos grandi na Hulanda y na Aruba. Desde aña 2014, como cu Arubaanse Voetbal Bond mester cumpli cu exigencianan di FIFA, pa entrega un “Audited Statement” pa cual a haci uzo di e experticio di Plus Accountant.
Entretanto a cuminsa cu ceramento di e bukinan di aña 2014 y awor ta finalisando caba esunnan di aña 2015, cu lo bay na e instancianan di subsidio di Aruba pero tambe mester bay pa FIFA, cu ta un di e sostenedonan grandi di AVB, e organisacion cu ta organisa y supervisa futbol riba nos isla.
Den fin di siman, un representante di FIFA tabata na Aruba pa topa cu e Presidente di e Comision Financiero di AVB y Plus Accountant, cu ta e compania independiente di accountant di AVB, pa hunto repasa e exigencianan y kico e federacionnan mester haci internamente pa por cumpli cu tur e rekisitonan aproba dor di FIFA na nivel mundial na Februari 2016. Claro cu e desaroyo aki ta masha positivo, yudando no solamente AVB, pero henter e mundo di futbol den su totalidad.
“Si bo wak henter e proceso di Good Governance, un parti di dje ta e parti financiero. E tipo di trainingnan asina ta masha importante, pasobra for di historia di futbol semper a enfoca riba aspectonan tecnico di e wega anto e parti financiero no ta haya atencion mes. Expertonan asina ta duna training na tur esunnan cu mester aporta na e plan strategico financiero ta hopi bon. Sin e coaching aki, lo dura mucho mas largo pa AVB por logra yega unda mester yega”, asina Anthony Croes a duna di conoce.
A scoge pa Plus Accountant tambe ta presente pa asina hunto cu FIFA yuda AVB mehora su “Financiele Administratie” mas ainda. Manera cu nos sa, FIFA kier mira e federacionnan funciona mas profesional y pa nan cambia e forma tradicional cu tur hende conoce.
A funda Arubaanse Voetbal Bond na aña 1932 y a afilia na CONCACAF na aña 1986 y despues na FIFA na aña 1988. E ta e organisacion cu ta maneha futbol amateur y profesional riba nos isla, incluyendo e muchanan, hoben, hende muhe y adultonan. E ta responsabel pa sanciona e refereenan y e torneonan di futbol organisa pa mayoria liga. Nan oficina principal ta situa den Compleho Deportivo Frans Figaroa na Noord.


text:
Diaranson dia 18 di mei, 2022 a tuma luga e entrega oficial di e Rapport Anual pa aña 2021 na Minister di Turismo; Danguillaume Oduber. E entrega a wordo efectua den presencia di Presidente di Hunta di Supervision di A.T.A. conhuntamente cu algun miembro di e Hunta, CEO di Aruba Tourism Authority Ronella Croes, algun miembro di e ekipo di A.T.A. y representantenan di oficina di e firma di accounting encarga cu e auditoria; Grant Thornton.
Esaki ta bira e di diesun (11) entrega di Rapport Anual di A.T.A., unda cu for di 2011 por bisa cu orguyo cu tur aña A.T.A. a sa di cumpli debidamente cu entrega di esaki, incluyendo resumen di resultadonan y di trabao haci, como tambe e relato financiero cu su respectivo ‘goedkeurende verklaring.’
Conforme e ley di A.T.A., tur aña tin 2 momento importante, e prome ta ora di entrega e Rapport Anual cu e resultadonan di e aña anterior y e di dos ta ora di haci entrega di e presupuesto pa e aña siguiente.
Tur aña, prome cu Minister aproba e rapport, esaki ta wordo manda pa parlamento di Aruba ‘ter inzage’ pa 10 dia di trabao. Despues di pone disponibel na parlamento, Minister di Turismo por duna su aprobacion formal pa cu e Rapport Anual di A.T.A.
E enfasis di e maneho financiero di A.T.A. ta sumamente importante. Ta enfoca pa traha riba un maneho conforme ley aplicabel pa A.T.A., como tambe conforme locual ta constitui ‘Good Corporate Governance’. E pasonan aki como tal ta refleho di un maneho cu ‘Checks & Balances’ adecua unda A.T.A. ta entre otro wordo audita door di companianan independiente, conforme reglanan internacional.
E ekipo completo di A.T.A. ta wordo felicita pa nan trabao y pa e logro aki di por entrega un biaha mas un rapport cu un ‘goedkeurende verklaring’. Tambe ta gradici Hunta di Supervision, kende a duna prioridad un biaha mas na e rapport importante aki pa A.T.A. y pa bienestar di nos sector turistico. Ademas ta gradici Grant Thornton y mas cu claro ta gradici Minister di Turismo pa e diligencia necesario cu lo ser duna na revision y aprobacion di e documento aki.
Despues cu e Rapport Anual di 2020 tawata hopi diferente for di añanan anterior mester bisa cu e Rapport Anual di 2021 a surpasa e expectativanan y proyeccionan pa 2021, algo sumamente positivo. A.T.A. a continua cu e esfuersonan di recuperacion economico den 2021 y lo sigui cu esaki den 2022.


text:
Deklarashon di nasementu
Si bo a bira tata òf mama, e ora ei dentro di sinku (5) dia di trabou bo tin ku hasi deklarashon di nasementu serka e ámtenar di Registro Sivil di Boneiru. E ora ei esaki ta traha un akta. E akta di nasementu ta e prueba por eskrito ku un hende a nase. Si e mayornan ta kasá, e ora ei outomátikamente e yu tin un mama i un tata.
Entrada liber
Djaluna - Djaweps: 8' or - 12' or
Kondishonnan
E personanan aki bou ta outorisá/obligá pa hasi deklarashon di nasementu:
- mama di e yu ta outorisá;
- tata di e yu ta obligá.
Si e tata no ta presente òf e ta strobá pa hasi deklarashon di nasementu, e ora e siguiente personanan ta obligá pa hasi deklarashon di nasementu:
- tur hende ku tabata presente na e nasementu;
- hefe òf apoderado di e hospital kaminda e nasementu a tuma lugá.
Kiko mester trese?
Ora di hasi deklarashon di nasementu bo tin ku bai ku lo siguiente:
- un prueba di identidat bálido di esun ku ta hasi e deklarashon di nasementu;
- notifikashon di nasementu di parti di hòspital;
- buki di kasamentu (si ta deseá esaki).
Gastu
Hasi deklarashon di nasementu ta grátis. Pa hasi deklarashon di nasementu ta konta un servisio di ‘kla miéntras bo ta warda’.
Un kopia di e akta di nasementu ta kosta $11,17.